text:
Yeremiya Jeremiah
Chapter 12
1 Oli mutuukirivu, ai Mukama, bwe mpoza naawe: naye era nandibadde ne kye nkunnyonnyolayoko: ekkubo ery'ababi lirabira ki omukisa? batereerera ki abo bonna abalimbalimba ennyo?
2 Wabasimba, weewaawo, basimbye emmizi; bamera, weewaawo, babala ebibala: oli kumpi mu kamwa kaabwe, oli wala n'emmeeme yaabwe.
3 Naye ggwe, ai Mukama, ommanyi; ondaba n'okema omutima gwange bwe gufaanana gy'oli: basike ng'endiga ez'okusalibwa, obategekere olunaku olw'okuttirako.
4 Ensi erituusa wa okuwuubaala, n'emiddo egy'omu nsi yonna ne giwotoka? olw'obubi bw'abo abagirimu ensolo kyeziva zimalibwawo, n'ennyonyi; kubanga bayogera nti Taliraba nkomerero yaffe ya luvannyuma.
5 Oba ng'oddukidde wamu n'abatambula n'ebigere ne bakukooyesa, kale oyinza otya okuwakana n'embalaasi? era newakubadde nga weegolodde mu nsi ey'emirembe, naye olikola otya mu malala ga Yoludaani?
6 Kubanga era ne baganda bo n'ennyumba ya kitaawo, era nabo bakulimbyelimbye; era nabo balangirizza ennyuma wo: tobakkirizanga ne bwe bakugamba ebigambo ebirungi.
7 Ndese ennyumba yange, nsudde obusika bwange; mpaddeyo oyo emmeeme yange gw'eyagala ennyo nnyini mu mukono gw'abalabe be.
8 Obusika bwange bufuuse gye ndi ng'empologoma mu kibira: ayimusizza eddoboozi lye ku nze; kyenvudde mmukyawa.
9 Obusika bwange buli gye ndi ng'ennyonyi eyigga ey'amabala? ennyonyi eziyigga zimulumbye enjuyi zonna? mugende mukuŋŋaanye ensolo zonna ez'omu nsiko, muzireete zirye.
10 Abasumba bangi boonoonye olusuku lwange olw'emizabbibu, balinnyiridde omugabo gwange n'ebigere, omugabo gwange ogusanyusa bagufudde ddungu omutali muntu.
11 Bagufudde matongo; guwuubaala gye ndi nga gulekeddwayo; ensi yonna efuuse matongo, kubanga tewali muntu agissaako mwoyo.
12 Abanyazi batuuse ku nsozi zonna ez'obweru mu ddungu: kubanga ekitala kya Mukama kirya okuva ku nkomerero y'ensi okutuuka ku nkomerero y'ensi: tewali kintu ekirina omubiri ekirina emirembe.
13 Basiga eŋŋaano, bakungudde amaggwa; beerumya bo bennyini, so tebaliiko kye bagasizza: era mulikwatibwa ensonyi olw'ebibala byammwe olw'ekiruyi kya Mukama.
14 Bw'ati bw'ayogera Mukama eri baliraanwa bange bonna ababi abakoma ku busika bwe nnasisa abantu bange Isiraeri nti Laba, ndibasimbula mu nsi yaabwe, era ndisimbula ennyumba ya Yuda wakati mu bo.
15 Awo olulituuka bwe ndiba nga mmaze okubasimbula, ndikomawo ne mbakwatirwa ekisa; era ndibakomyawo buli muntu mu busika bwe na buli muntu mu nsi y'ewaabwe.
16 Awo olulituuka bwe balinyiikira okuyiga amakubo g'abantu bange, okulayira erinnya lyange nti Nga Mukama bw'ali omulamu; era nga bwe baayigirizanga abantu bange okulayira Baali; kale balizimbibwa wakati mu bantu bange.
17 Naye bwe batalikkiriza kuwulira, awo ndisimbula eggwanga eryo, nga nsimbula era nga ndizikiriza, bw'ayogera Mukama.


c: text/html

text:
Mikka Micah
Chapter 5
1 Kaakano oneekuŋŋaanya bibiina bibiina, ggwe omuwala w'ebibiina; atuzingizizza ffe; balikuba iluyi omulamuzi wa Isiraeri n'onuggo.
2 Naye ggwe Besirekemu Efulasa, ggwe omuto okuba mu nkumi za Yuda, mu ggwe mwe muliva gye ndi aliba omufuzi mu Isiraeri; okutambulatambula kwe kwa dda na dda, emirembe nga teginnabaawo.
3 Kyaliva abawaayo okutuusa ku biro alumwa okuzaala lw'alizaala: kale baganda be abasigalawo balikomawo eri abaana ba Isiraeri.
4 Naye aliyimirira aliriisa ekisibo kye mu maanyi ga Mukama, mu bukulu obw'erinnya lya Mukama Katonda we; era balibeerera awo; kubanga mu nnaku ezo anaabanga mukulu okutuusa ku nkomerero z’ensi.
5 Era omuntu oyo aliba mirembe gyaffe; Omwasuli bw'aliyingira mu nsi y'ewaff'e, bw'alitanbula mu mayumba gaffe, kale tulimuyimusizaako abasumba musanvu, n’abantu munaana ab'ekitiibwa.
6 Nabo balyonoona ensi ya Asuli n’ekitala era ensi ya Nimuloodi baligyonoona bwe baliba nga bayingiramu; naye alitulokola eri Omwasuli bw'alituuka mu nsi y'ewaffe era bw'alitambula mu nsalo z'ewaffe.
7 Era ekitundu kya Yakobo ekirisigalawo kiriba wakati mu bantu abangi ng'omusulo oguva eri Mukama, ng'empandaggirize ku muddo; ezitalindirira muntu so n'abaana b'abantu tebazirwisaawo.
8 Era aba Yakobo abalisigalawo baliba mu mawanga, wakati w'abantu abangi, ng'empologoma mu nsolo ez'omu kibira, ng'empologoma ento mu bisibo by'endiga; bw'eyitamu, erinnyirira era etaagulataagula so tewali mulokozi.
9 Omukono gwo guyimuke ku balabe bo; n'abakukyawa bonna bazikirire.
10 Era kiriba ku lunaku luli, bw'ayogera Mukama, ndikuggyamu wakati embalaasi zo; era ndizikiriza amagaali go;
11 era ndizikiriza ebibuga eby'omu nsi y'ewammwe, ndisuula wansi ebigo byo byonna;
12 era ndiggyamu obulogo mu mukono gwo; so toliba na baganga nate;
13 era ndikuggyamu wakati ebifaananyi byo ebyole n'empagi zo; so tolisinza nate emirimu egy'engalo zo.
14 Era ndisimbula Baasera bo wakati wo; era ndizikiriza ebibuga byo.
15 Era ndiwalana eggwanga n'obusungu n'ekiruyi ku mawanga agatawulira.

robotstxt: allowed

filter: keep


text:
Zabbuli Psalms
Chapter 74
1 Ai Katonda, kiki ekyatusuuza ennaku zonna? Kiki ekinyoosa obusungu bwo eri endiga ez'ettale lyo?
2 Ojjukire ekibiina kyo kye wagula edda, Kye wanunula okuba ekika eky'obusika bwo; N'olusozi Sayuuni, lwe watuulangamu.
3 Oyimuse ebigere byo ogende mu bifulukwa ebitavaawo, Obubi bwonna omulabe bwe yakola mu watukuvu.
4 Abalabe bo bawulugumye wakati mu kibiina kyo; Basimbye ebendera zaabwe okuba obubonero.
5 Bafaananye ng'abantu abayimusa Embazzi okutema ekisaka eky'omu kibira.
6 Ne kaakano bamenyaamenya emirimu gyawo gyonna emyole N'embazzi n'ennyondo.
7 Bookezza omuliro awatukuvu wo; Banyoomye ennyumba ey'erinnya lyo ne bagisuula wansi.
8 Boogedde mu mitima gyabwe nti Tubazikiririze ddala bonna bonna: Bookerezza ddala amakuŋŋaaniro gonna aga Katonda mu nsi.
9 Tetukyalaba bubonero bwaffe; Tewakyali nnabbi n'omu; So temuli n'omu mu ffe ategeera ebyo gye birituusa okubaawo.
10 Ai Katonda, omulabe alituusa wa okuvuma? Akukyawa alivvoola erinnya lyo emirembe gyonna?
11 Kiki ekikuddiriza omukono, omukono gwo ogwa ddyo? Oguggye mu kifuba kyo obazikirize.
12 Naye Katonda ye Kabaka wange edda n'edda lyonna, Aleeta obulokozi wakati mu nsi.
13 Wayawula ennyanja n'amaanyi go: Wamenya emitwe gy'ensolo mu mazzi.
14 Wamenyaamenya emitwe gya lukwata, Wamuwa okuba emmere y'abo abatuula mu ddungu.
15 Wasalamu ensulo n'omukka: Wakaza emigga eminene.
16 Emisana gigyo, era n'ekiro kikyo: Wakola omusana n'enjuba.
17 Wateekawo ensalo zonna ez'ensi: Wakola ekyeya ne ddumbi.
18 Ojjukire kino ng'abalabe bavumye, ai Mukama, Era ng'eggwanga essirusiru liboggoledde erinnya lyo.
19 Nkwegayiridde, towaayo emmeeme y'ejjiba lyo eri ensolo: Teweerabira bulamu obw'abaavu bo ennaku zonna.
20 Ojjukire endagaano: Kubanga ebifo eby'enzikiza eby'ensi bijjudde ennyumba ez'ettima.
21 Ajoogebwa alemenga okudda ng'akwatiddwa ensonyi, nkwegayiridde: Abaavu n'abanafu batenderezenga erinnya lyo.
22 Golokoka, ai Katonda, weewolereze ensonga yo, Ojjukire omusirusiru bw'azibya obudde okukuvuma.
23 Teweerabira ddoboozi lya balabe bo: Oluyoogaano lw'abo abakugolokokerako lulinnya bulijjo.


text:
OMUSAJJA ankubye n’antema olubale ku mutwe lwa kunsanga gye yang’aana okukyala.
Nze Sharifa Namugenyi 24, mbeera Nansana.
Tumaze ne baze ebbanga era tubadde mu bufumbo nga butambula bulungi, wabula gye buvuddeko baze yakomyewo ku ssaawa 3:00 ez’ekiro n’annoonya nga tandaba.
Yansanze ku muliraano mu bbaala emu ku kitundu n’ankuba n’anjasa omutwe.
Ekyantutte mu bbaala okwewogomayo lwe luyombo abapangisa we tusula lwe baabadde bansituddeko nga luva ku waya eyanikibwako engoye gye nnasiba okusanga nga yonna bagyaniseeko engoye, kyokka nga sirina wenteeka ngoye zange.
Bwe nnabagambyeko baasazeewo kunvuma era wano obuzibu we bwavudde ne nsalawo okubaviira nsooke neewogomeko awalala basooke bakkakkane ndyoke nkomewo.
Baze avuga bodaboda era okumwagala yansigula nga mbeera ne jjajja era tebamanyi gye mbeera.
Ekirungi mbadde sinnafuna lubuto, n’olwekyo siraba nsonga ensiba wa musajja ankuba ng’eky’oku ttale.
Nsazeewo kanzireyo mu kyalo Kabumbi e Nansana omusajja tanzita kubanga jjajja akyanjagala era y’ankuzizza.


text:
Essuula 19
1 Oluvannyuma lw'ebyo ne mpulira ng'eddoboozi eddene ery'ekibiina ekinene mu ggulu, nga boogera nti Aleruuya; Obulokovu, n'ekitiibwa, n'obuyinza bye bya Katonda waffe:
2 kubanga emisango gye gya mazima era gya nsonga; kubanga asalidde omusango omwenzi omukulu, eyayonoona ensi n'obwenzi bwe, era awooledde eggwanga ly'omusaayi gw'abaddu be mu mukono gw'oyo.
3 Omulundi ogw'okubiri ne boogera nti Aleruuya. N'omukka gwe gunyooka emirembe n'emirembe.
4 N'abakadde amakumi abiri mu bana n'ebiramu ebina ne bavuunama ne basinza Katonda atuula ku ntebe, nga boogera nti Amiina; Aleruuya.
5 N'eddoboozi ne liva mu ntebe, nga lyogera nti Mutendereze Katonda waffe, mmwe mwenna abaddu be, abamutya, abato n'abakulu.
6 Ne mpulira ng'eddoboozi ly'ekibiina ekinene, era ng'eddoboozi ly'amazzi amangi, era ng'eddoboozi ly'okubwatuka okw'amaanyi, nga byogera nti Aleruuya: kubanga Mukama Katonda waffe Omuyinza w'ebintu byonna afuga.
7 Tusanyuke, tujaguze, tumuwe ekitiibwa ye: kubanga obugole bw'Omwana gw'endiga butuuse, ne mukazi we yeeteeseteese.
8 N'aweebwa okwambala bafuta entukuvu ennungi: kubanga bafuta eno bye bikolwa eby'obutuukirivu eby'abatukuvu.
9 N'aŋŋamba nti Wandiika nti Baweereddwa omukisa abayitibwa ku mbaga ey'obugole bw'Omwana gw'endiga. N'aŋŋamba nti Ebyo bye bigambo eby'amazima ebya Katonda.
10 Ne nvuunama mu maaso g'ebigere bye okumusinza. N’aŋŋamba nti Laba tokola bw'otyo: Ndi muddu munno era ow'omu baganda bo abalina okutegeeza kwa Yesu: sinza Katonda: kubanga okutegeeza kwa Yesu gwe mwoyo gw'obunnabbi.
11 Ne ndaba eggulu nga libikkuse; era, laba, embalaasi enjeru n'eyali agituddeko, ayitibwa mwesigwa era ow'amazima; ne mu butuukirivu asala emisango era alwana.
12 Era amaaso ge gwe muliro ogwaka, ne ku mutwe gwe engule nnyingi; era ng'alina erinnya eriwandiikidwa, omuntu yenna ly'atamanyi wabula ye yekka.
13 Era ng'ayambadde ekyambalo ekyamansirwako omusaayi: n'erinnya lye ne liyitibwa Kigambo kya Katonda.
14 N'eggye ery'omu ggulu ne limugoberera ku mbalaasi enjeru, nga bambadde bafuta enjeru ennungi.
15 Ne mu kamwa ke muvaamu ekitala eky'obwogi ateme amawanga nakyo: era alibafuga n'omuggo ogw'ekyuma: era alinnya essogolero ly'omwenge gw'obusungu bw'obukambwe bwa Katonda Omuyinza w'ebintu byonna.
16 Era alina ku kyambalo kye ne ku kisambi kye erinnya eriwandiikiddwa nti KABAKA WA BAKABAKA, ERA MUKAMA W’ABAAMI.
17 Ne ndaba malayika ng'ayimiride mu njuba; n'ayogerera waggulu n'eddoboozi ddene, ng'agamba ennyonyi zonna ezibuuka mu bbanga nti Mujje mukuŋŋaane ku mbaga enkulu eya Katonda;
18 mulyoke mulye ennyama ya bakabaka, n'ennyama ey'abagabe, n'ennyama ey'ab’amaanyi, n'ennyama ey'embalaasi n’ey'abo abazituulako, n'ennyama eya bonna ab'eddembe era n'abaddu, abato n'abakulu.
19 Ne ndaba ensolo, ne bakabaka b’ensi, n'eggye lyabwe nga bakuŋŋaanye okulwana n'oyo eyali atudde ku mbalaasi n'eggye lye.
20 Ensolo n’ekwatibwa era wamu nayo nnabbi ow'obulimba eyakola obubonero mu maaso gaayo bwe yalimbisa abo abakkiriza enkovu y'ensolo, n'abo abasinza ekifaananyi kyayo: bombi ne basuulibwa nga balamu mu nnyanja ey'omuliro eyaka n'ekibiriiti:
21 n'abaasigalawo ne battibwa n'ekitala ky'oyo eyali atudde ku mbalaasi, ekiva mu kamwa ke: n'ennyonyi zonna ne zikkuta ku nnyama yaabwe.


text:
Zabbuli Psalms
Chapter 115
1 Si ffe, ai Mukama, si ffe, Wabula erinnya lyo lye ligwana okuweebwa ekitiibwa Olw'okusaasira kwo, n'olw'amazima go.
2 Kiki ekinaaba kiboogeza ab'amawanga Nti Katonda waabwe ali ludda wa kaakano?
3 Naye Katonda waffe ali mu ggulu: Akoze bye yayagala byonna.
4 Ebifaananyi byabwe ye ffeeza, ye zaabu, Omulimu ogw'emikono gy'abantu.
5 Birina obumwa, naye tebyogera; Birina amaaso, naye tebiraba;
6 Birina amatu, naye tebiwulira; Birina ennyindo, naye tebiwunyiriza;
7 Birina engalo, naye tebizikwasa kintu; Birina ebigere, naye tebitambula; So tebyogeza bulago bwabyo.
8 Ababikola balibifaanana; Weewaawo, buli abyesiga.
9 Ggwe Isiraeri, mwesigenga Mukama: Ye mubeezi waabwe, ye ngabo yaabwe.
10 Ggwe ennyumba ya Alooni, mwesigenga Mukama: Ye mubeezi waabwe, ye ngabo yaabwe.
11 Mmwe abatya Mukama, mwesigenga Mukama: Ye mubeezi waabwe, ye ngabo yaabwe.
12 Mukama atujjukidde; alituwa omukisa; Aliwa omukisa ennyumba ya Isiraeri; Aliwa omukisa ennyumba ya Alooni.
13 Aliwa omukisa abo abatya Mukama, Abato era n'abakulu.
14 Mukama ayongerenga bulijjo okubaaza Mmwe n'abaana bammwe.
15 Mmwe muweereddwa Mukama omukisa, Eyakola eggulu n'ensi.
16 Eggulu lye ggulu lya Mukama; Naye ensi yagiwa abaana b'abantu.
17 Abafu tebatendereza Mukama, Newakubadde abo bonna abakka mu kusirika;
18 Naye ffe tuneebazanga Mukama Okuva leero okutuusa emirembe gyonna. Mumutendereze Mukama.


text:
Olubereberye - Genesis
Essuula 29
1 Yakobo n'alyoka agenda ng'atambula, n'ajja mu nsi ey'abaana ab'ebuvanjuba.
2 N'atunula, era, laba, oluzzi mu nnimiro, era, laba, ebisibo bisatu eby'endiga nga zigalamidde awo awali oluzzi: kubanga mu luzzi omwo mwe baanywesanga ebisibo: n'ejjinja eryali ku kamwa k'oluzzi lyali ddene.
3 N'ebisibo byonsatule ne bikuŋŋaanira awo: ne bayiringisa ejjinja okuliggya ku kamwa k'oluzzi, ne banywesa endiga, ne bazza ejjinja ku kamwa k'oluzzi, mu kifo kyalyo.
4 Yakobo n'abagamba nti Baganda bange, muva wa? Ne boogera nti Tuli ba Kalani.
5 N'abagamba nti Mumanyi Labbaani omwana wa Nakoli? Ne boogera nti Tumumanyi.
6 N'abagamba nti Mulamu? Ne boogera nti Mulamu: era, laba, Laakeeri muwala we ajja n'endiga.
7 N'ayogera nti Laba, enjuba ekyali mu luggya; so obudde tebunnatuuka ensolo okukuŋŋaanyizibwa: munywese endiga, mugende muziriise.
8 Ne boogera nti Tetuyinza, ebisibo byonsatule nga tebinnakuŋŋaanyizibwa, ne bayiringisa ejjinja okuliggya ku kamwa k'oluzzi: ne tulyoka tunywesa endiga.
9 Bwe yali akyayogera nabo, Laakeeri n'ajja n'endiga za kitaawe; kubanga ye yazirundanga.
10 Awo olwatuuka Yakobo bwe yalaba Laakeeri muwala wa Labbaani mwannyina nnyina n'endiga za Labbaani mwannyina nnyina, Yakobo n'asembera, n'ayiringisa ejjinja n'aliggya ku kamwa k'oluzzi, n’anywesa ekisibo kya Labbaani mwannyina nnyina.
11 Yakobo n'anywegera Laakeeri, n'ayimusa eddoboozi lye, n'akaaba.
12 Yakobo n'abuulira Laakeeri nga ye muganda wa kitaawe, era nga ye mwana wa Lebbeeka: n'addukana mbiro n'abuulira kitaawe.
13 Awo olwatuuka Labbaani bwe yawulira ebigambo bya Yakobo omwana wa mwannyina n'addukana okumusisinkana, n'amugwa mu kifuba, n'amunywegera, n'amuyingiza mu nnyumba ye. N'abuulira Labbaani ebigambo ebyo byonna.
14 Labbaani n'amugamba nti Mazima ggwe oli ggumba lyange era omubiri gwange. N'atuula naye n'amalayo omwezi gumu.
15 Labbaani n'agamba Yakobo nti Kubanga oli muganda wange kyekiva kikugwanira okumpeererezanga obwereere? mbuulira, empeera yo eneebanga ki?
16 Era Labbaani yalina abawala babiri: erinnya ly'omukulu Leeya, n'erinnya ly'omuto Laakeeri.
17 Ne Leeya amaaso ge gaali magonvu; naye Laakeeri yali mulungi n'amaaso ge ga kusanyusa.
18 Yakobo n'ayagala Laakeeri; n'ayogera nti Naakuweererezanga emyaka musanvu mpeebwe Laakeeri omwana wo omuto.
19 Labbaani n'ayogera nti Waakiri mmukuwe ggwe okusinga okumuwa omusajja omulala; beera nange.
20 Yakobo n'aweerereza emyaka musanvu aweebwe Laakeeri; ne gifaanana ng'ennaku si nnyingi olw'okwagala kwe yamwagala.
21 Yakobo n'agamba Labbaani nti Mpa omukazi wange, kubanga ennaku zange zituukiridde, nnyingire gy'ali.
22 Labbaani n'akuŋŋaanya abasajja bonna ab'omu kifo, n'afumba embaga.
23 Awo olwatuuka akawungeezi n'addira Leeya omwana we, n'amumuleetera; n'ayingira gy'ali.
24 Labbaani n'amuwa Zirupa omuzaana we eri omwana we Leeya okuba omuzaana.
25 Awo olwatuuka enkya n'alaba nga ye Leeya: n'agamba Labbaani nti Kino kiki ky'onkoze? saakuweereza lwa Laakeeri? kale kiki ekikunnimbizza?
26 Labbaani n'ayogera nti Tebakola bwe batyo mu kifo kyaffe okuwa omuto okusooka omubereberye.
27 Mala ennaku musanvu ez'oyo, tulyoke tukuwe n'omulala olw'okuweereza kw'onompeerezanga nate emyaka omusanvu emirala.
28 Yakobo n'akola bw'atyo, n'amala ennaku ze musanvu: n'amuwa Laakeeri omwana we okumuwasa.
29 Labbaani n'awa Laakeeri omwana we Bira omuzaana we okuba omuzaana we.
30 Era n'ayingira n'eri Laakeeri, era n'ayagala Laakeeri okusinga Leeya, n'amuweerereza nate emyaka musanvu emirala.
31 Mukama n’alaaba nga Leeya yakyibwa, n'asumula olubuto lwe naye Laakeeri yali mugumba.
32 Leeya n'aba olubuto, n'azaala omwana ow'obulenzi n’amutuuma erinnya lye Lewubeni: kubanga yayogera nti Kubanga Mukama atunuulidde ekibonoobono kyange; kubanga kaakano baze ananjagala.
33 N'aba olubuto nate n'azaala omwana ow'obulenzi; n'ayogera nti Kubanga Mukama yawulira nga nkyayibwa kyavudde ampa n'omwana ono era: n'amutuuma erinnya lye Simyoni.
34 N'aba olubuto nate, n'azaala omwana ow'obulenzi; n'ayogera nti Kale nno omulundi guno baze aneegatta nange, kubanga mmuzaalidde abaana ab'obulenzi basatu: erinnya lye kyeryava liba Leevi.
35 N'aba olubuto nate, n'azaala omwana ow'obulenzi: n'ayogera nti Omulundi guno naamutendereza Mukama: kyeyava amutuuma erinnya lye Yuda; n'aleekera awo okuzaala.


text:
Zabbuli Psalms
Chapter 106
1 Mumutendereze Mukama. Kale mumwebaze Mukama; kubanga mulungi: Kubanga okusaasira kwe kubeerera emirembe gyonna.
2 Ani ayinza okwatula ebikolwa eby'amaanyi ebya Mukama, Oba okwolesa ettendo lye lyonna?
3 Balina omukisa abakwata omusango, N'oyo akola eby'obutuukirivu mu biro byonna.
4 Onjijukire, ai Mukama, n’ekisa ky'olina eri abantu bo; Nkwegayiridde, onjijire n'obulokozi bwo:
5 Ndabe abalonde bo nga balaba omukisa, Nsanyukire essanyu ery'eggwanga lyo. Neenyumirize wamu n'obusika bwo.
6 Twayonoona ffe ne bajjajjaffe, Twakola ebitali bya butuukirivu, twakola obubi.
7 Bajjajjaffe tebaategeera bya magero byo mu Misiri; Ne batajjukira kusaasira kwo okungi; Naye ne bajeemera ku nnyanja, ku Nnyanja Emmyufu.
8 Era naye n’abalokola olw'erinaya lye, Amanyise obuyinza bwe obungi.
9 Era n'anenya Ennyanja Emmyufu, n'ekalira: Awo n'abayisa mu buziba, nga mu ddungu.
10 N'abalokola eri omukono gw'oyo eyabakyawa, N'abanunula mu mukono gw'omulabe.
11 Amazzi ne gabikka ku balabe baabwe: Ne watasigalawo n'omu.
12 Ne balyoka bakkiriza ebigambo bye; Ne bayimba okumutendereza.
13 Beerabira mangu emirimu gye; Tebaalindirira kuteesa kwe:
14 Naye ne beegombera nnyo mu lukoola, Ne bakemera Katonda mu ddungu.
15 N'abawa bye baasaba; Naye n'aleeta obukovvu mu mmeeme yaabwe.
16 Era obuggya ne bubakwatira Musa mu lusiisira, Ne Alooni omutukuvu wa Mukama.
17 Ensi n'eyasama n'emira Dasani. N'ebikka ku kibiina kya Abiraamu.
18 Omuliro ne gwaka mu kibiina kyabwe; Ennimi zaagwo ne zookya ababi.
19 Ne bakolera ennyana mu Kolebu, Ne basinza ekifaananyi ekisaanuuse.
20 Bwe batyo ne bawaanyisa ekitiibwa kyabwe Okuba ekifaananyi ky'ente erya omuddo.
21 Ne beerabira Katonda omulokozi waabwe, Eyakolera ebikulu mu Misiri;
22 Eby'amagero mu nsi ya Kaamu, N'eby'entiisa ku Nnyanja Emmyufu.
23 Kyeyava ayogera ng'alibazikiriza, Singa Musa omulonde we teyayimirira mu maaso ge mu kituli, Okuzzaayo obusungu bwe, aleme okubazikiriza.
24 Weewaawo, baanyooma ensi ey'okwesiima, Tebakkiriza kigambo kye;
25 Naye ne beemulugunya mu weema zaabwe, Ne batawulira ddoboozi lya Mukama.
26 Kyeyava ayimusa omukono gwe gye bali, Ng'alibasuulira mu ddungu:
27 Era ng'aligwisa ezzadde lyabwe mu mawanga, Era ng'alibasaasaanya mu nsi.
28 Era ne beegatta ne Baalipyoli, Ne balya ssaddaaka ez'abafu.
29 Bwe batyo bwe baamusunguwazanga n'ebikolwa byabwe; Kawumpuli n'agwa mu bo.
30 Finekaasi n'alyoka ayimirira n'atuukiriza omusango: Kawumpuli n'aziyizibwa bw'atyo.
31 Ekyo ne kimubalirwa okuba obutuukirivu, Okutuusa emirembe gyonna egitaliggwaawo.
32 Era ne bamunyiiriza ku mazzi ag'e Meriba, N'okulaba Musa n'alaba obubi ku lwabwe:
33 Kubanga baali baagala okujeemera omwoyo gwe, N'ayogera ebitali bya magezi n'emimwa gye.
34 Tebaazikiriza mawanga, Nga Mukama bye yabalagira;
35 Naye ne beegatta n'amawanga, Ne bayiga emirimu gyabwe:
36 Ne baweereza ebifaananyi byabwe; Ebyabafuukira ekyambika.
37 Weewaawo, baawangayo batabani baabwe ne bawala baabwe eri bassetaani.
38 Ne bayiwa omusaayi ogutaliiko kabi, gwe musaayi gwa batabani baabwe ne bawala baabwe, Be baawangayo eri ebifaananyi bya Kanani; Ensi n'eyonooneka n'omusaayi.
39 Bwe batyo ne babaako empitambi olw'emirimu gyabwe, Ne bagenda bayenda mu bikolwa byabwe.
40 Obusungu bwa Mukama kyebwava bubuubuuka eri abantu be, N'atamwa obusika bwe.
41 N'abawaayo mu mukono gw'amawanga; N'abo abaabakyawa ne babafuga.
42 Era abalabe baabwe ne babajooga, Ne bajeemulwa wansi w'omukono gwabwe.
43 Emirundi emingi yabawonya; Naye ne baagala okujeema mu kuteesa kwabwe, Ne bajeezebwa mu butali butuukirivu bwabwe.
44 Era naye n'atunuulira ennaku zaabwe, Bwe yawulira okukaaba kwabwe:
45 N'abajjuukirira endagaano ye, Ne yejjusa ng'okusaasira kwe bwe kuli okungi.
46 Era n'ababasaasiza Bonna abaabatwalanga mu busibe.
47 Otulokole, ai Mukama Katonda waffe, Otukuŋŋaanye tuve mu mawanga, Okwebazanga erinnya lyo ettukuvu, N'okujagulizanga ettendo lyo.
48 Yeebazibwenga Mukama, Katonda wa Isiraeri, Okuva emirembe gyonna okutuuka mu mirembe gyonna.


text:
Bya EDWARD KALUMBA
OMUGAGGA Bulayimu Muwanga Kibirige abasinga gwe bamanyi nga BMK ajaguzza okuweza emyaka 60 egy’obukulu ku kabaga ke yakoze mu maka ge agasangibwa ku lw’e Busaabala ng’omukolo gwabaddewo ku Lwokusatu.
Ku mukolo gwe gumu baasabidde ne nnyina, Allah amuyise mu mbeera y’okujjanjabibwa kw’agendako e Bangkok, Thailand obulwadde bw’omugongo. BMK yagambye nti okutuuka w’ali kati ekkubo teribadde lya museetwe.
Hajji Musa Katongole (ku kkono) yamutonedde ente ng’ekirabo ky’amazaalibwa anywemu amata.
BMK Y’ANI?
Hajji Bulayimu Muwanga Kibirige y’omu ku bagagga mu Kampala nga ye nnannyini kkampuni eyitibwa BMK Group of companies erina amatabi mu Zambia ne Tanzania. Ye nnanyini Hotel Africana ng’alina n’ebyobugaga ebirala.
Yazaalibwa October 2, 1953. Kitaawe ye mugenzi Ali Kibirige ate nnyina ye Mariam Naiga Kibirige.
Yakulira Butambala ewa ssengaawe Keevina eyali Omukatoliki ng’ono teyalina mwana yenna.
Yatandiikiriza obusuubuzi obutonotono. Oluvannyuma yeegatta ku kitaawe n’agenda mu maaso n’obusuubuzi bwa kasooli n’ebirime ebirala.
Agamba: “1970 gwansanga nfunye obumanyirivu mu mulimu guno era nga ntandise n’okufuna ku busente obw’ekivubuka.
Abamu ku baana ba BMK nga boogera ku kabaga.
Mu 1971, waliwo munnange omu, Abdu Ssozi mu kiseera ekyo eyali yajja edda e Kampala eyampa amagezi okuyingira Kampala. (BMK yawadde Ssozi Hijja olw’okumwebaza). Namalirira okuva mu kyalo era bakadde bange saabasiibula.
Mu kiseera kino eyali Pulezidenti, Amin we yagobera Abayindi mu mbeera eno omukisa gw’okukola naddala obusuubuzi gwaliwo nnyo.
Natandika okusuubula e Nairobi nga ng’endera mu bbaasi. Ssente nazikola ekyansobozesa n’okugula ekifo e Kansanga.
Mu 1976 ku myaka 23, nazimba ennyumba yange eyasooka. Era naggulawo n’amaduuka abiri mu Nairobi. Nalinnya ennyonyi omulundi gwange ogwasooka mu 1974 okugenda okusuubula.
BMK ne nnyina, Hajjati Mariam Kibirige (wakati).
Mu 1986 naggulawo kkampuni ya BMK Group of Companies.
Bwe byatambula obulungi, mu 1992 natandika okusuu¬bula mmotoka. Ssente bwe zaawera kwe kugula ekifo n’okuzimba Hotel Africana.
Erinnya naliggya ku kawoo¬teeri mwe nasulanga ne bannange nga tukakkalabya emirimu gyaffe mu kibuga Nairobi”, Hajji Kibirige bw’ayogera ku bulamu bwe.
EBIZIBU BY’AYISEEMU
1. 2013: Emyezi esatu egiyise yalwadde nnyo n’atuuka n’okuzirika. Kyava ku mukka okisijeni (oxygen) okukendeera mu kisenge mwe yali.
2 1995: Yagwa ku kabenje bwe yali avuga mmotoka okuva e Nairobi akaamumenya amagulu ne batuuka n’okumuteekamu ebyuma.
3.1993: Poliisi y’e Nairobi yamukwata n’emuteeka mu kkomera oluvannyuma lwa muganziwe okwetta. Lipoota y’abasawo ye yamwejjeereza bwe baazuula nga yetta bwessi.
BMK (ku ddyo) n’abamu ku bantu be yatandika nabo emirimu gy’obusuubuzi.
4 .1992: Ku kisaawe ky’ennyonyi e Hong Kong baamubbako bulifukeesi omwali ssente zonna ze yali agenze okusuubuza. Ssente ezaamukomyawo kuno banywanyi be baamusondera nsondere.
5 .Baamukwatako ne ku mulembe gwa Obote nga bamuvunaana ogw’obuyeekera.
6 .1973: Yagwa ku kabenje mmotoka mwe yali atambulira n’eggwaawo kyokka n’awona.
BY’AKOZE
Azimbye amasomero agawera, Emizikiti, Kkanisa ne Klezia. Kuno kw’agasse okuweerera abaana abatali bamu.
Yawa Abasiraamu ekifo we baziika ekisangibwa e Nkoowe mu Wakiso. Alina abaana n’abazzukulu wamu n’abakyala babiri.
Wooteri ye Africana ya BMK.


text:
LIBERIA
DR. Samuel Mutoro omu ku bakugu abaagenda e Liberia okujjanjaba ekirwadde kya Ebola afudde.
Omwogezi wa minisitule y’ebyobulamu, Rukia Nakamatte Mbaziira, yategeezezza Bukedde Online nti baabadde tebannaba kufuna kumanyisibwa mu butongole okuva mu famire y’omugenze kubanga abadde teyeewandiisa mu kibiina ekigatta abasawo mu Uganda era gavumenti si yeyamusindika ku mirimu gy’abaddeko.
Muhumuza yaziikiddwa ku Lwokusatu mu ggwanga lya Liberia.
Abantu abasoba mu 760 be bakwatiddwa ekirwadde kino mu Liberia, 463 ne balusuulamu akaba. Ebola yatandikira mu Guinea Bissau n’agenda ng’asasaanira mu mawanga amalala okuli Liberia ne Sierra Leone.
Baminisita n’abakungu b’ebyobulamu okuva mu mawanga okuli: Ivory Coast, Democratic Republic of Congo, Gambia, Ghana, Guinea Bissau, Mali, Senegal, ne Uganda bagenda kusisinkana mu Accra e Ghana okutema empenda z’okumalawo ekirwadde kino mu lukung’aana olwategekeddwa ekitongole ky’ebyobulamu mu nsi yonna (WHO).
Wano mu Uganda ekirwadde kyatugoya ne kitta abantu mu bitundu by’e Gulu mu mwaka gwa 2000 ne Bundibugyo mu 2017 yatandikira ku Kikyo Health Centre III e Bubaranga.
Dr. Mathew Lukwiya yafiira mu Lacol Hospital e Gulu ate Dr. John Kule n’afiira e Bundibugyo. Dr. Kaddu Ssessanga naye ekirwadde kyamukwata nga ye Dr. yekka eyali asigadde mu ddwaaliro e Bundibugyo okujjanjaba abantu kyokka Katonda n’ayamba n’awona.


text:
Ezekyeri Ezekiel
Chapter 7
1 Era nate ekigambo kya Mukama ne kinjijira nga kyogera nti
2 Naawe, omwana w'omuntu, bw'ati Mukama Katonda bw'agamba ensi ya Isiraeri nti Enkomerero: enkonerero yennyini etuuse ku nsonda ennya ez'ensi.
3 Kaakano enkomerero ekutuuseeko, nange ndikuweereza ku busungu bwange, era ndikusalira omusango ng'amakubo go bwe gali; era ndikuleetako emizizo gyo gyonna.
4 So n'eriiso lyange teririkusonyiwa so sirikwatibwa kisa: naye ndikuleetako amakubo go, n'emizizo gyo giriba mu ggwe wakati: kale mulimanya nga nze Mukama.
5 Bw'ati bw'ayogera Mukama Katonda nti Akabi, akabi kamu: laba, kajja.
6 Enkomerero etuuse, enkomerero yennyini etuuse, ezuukuka eri ggwe: laba, ejja.
7 Omusango gwo gutuuse gy'oli, ai ggwe atuula mu nsi: ekiseera kituuse, olunaku luli kumpi; olunaku olw'okusasamaliramu so si lwa kwogereramu waggulu n'essanyu, ku nsozi.
8 Kaakano naatera okufukira ddala ekiruyi kyange ku ggwe, ne ntuukiriza obusungu bwange eri ggwe, ne nkusalira omusango ng'amakubo go bwe gali; era ndikuleetako emizizo gyo gyonna.
9 So n'eriiso lyange teririsonyiwa so sirikwatibwa kisa: ndikuleetako ng'amakubo go bwe gali, n'emizizo gyo giriba mu ggwe wakati; kale mulimanya nga nze Mukama nkuba.
10 Laba, olunaku, laba, lujja: omusango gwo gufulumye; omuggo gwanyizza, amalala gamulisizza.
11 Ekyejo kigolokose okuba omuggo ogw'obubi; tewaliba ku bo abalisigalawo, newakubadde olufulube lwabwe newakubadde obugagga bwabwe: so tewaliba bukulu mu bo.
12 Ekiseera kituuse, olunaku lusembedde kumpi: agula aleme okusanyuka, so n'atunda aleme okunakuwala: kubanga obusungu buli ku lufulube lwabwe lwonna.
13 Kubanga atunda talidda eri ekyo ekitundibwa, newakubadde nga bakyali balamu: kubanga okwolesebwa kwa lufulube lwabwe lwonna, tewaliba alidda; so tewaliba alyenyweza mu butali butuukirivu obw'obulamu bwe.
14 Bafuuye ekkondeere bategese byonna; naye tewali agenda mu lutalo: kubanga obusungu bwange buli ku lufulube lwabwe lwonna.
15 Ekitala kiri bweru, ne kawumpuli n'enjala biri munda: ali mu nnimiro alifa n'ekitala; n'oyo ali mu kibuga enjala ne kawumpuli birimulya.
16 Naye abo abaliwonawo ku bo baliwona, era baliba ku nsozi nga bukaamukuukulu obw'omu biwonvu, bonna nga bawuubaala, buli muntu mu butali butuukirivu bwe.
17 Emikono gyonna giriyongobera, n'amaviivi gonna galiba manafu ng'amazzi.
18 Era balyesiba ebibukutu, n'ensisi eribabikkako; n'ensonyi ziribeera ku maaso gonna, n'emitwe gyabwe gyonna giribaako ebiwalaata.
19 Balisuula effeeza yaabwe mu nguudo, ne zaabu yaabwe eriba ng'ekintu ekitali kirongoofu; effeeza yaabwe ne zaabu yaabwe tebiriyinza kubawonya ku lunaku olw'obusungu bwa Mukama; tebalyekkusa mmeeme zaabwe, so tebalyejjuza mbuto zaabwe: kubanga ebyo bye byabanga enkonge ey'obutali butuukirivu bwabwe.
20 Obulungi obw'obuyonjo bwe yabusimba mu bukulu: naye ne bakolera ebifaananyi eby'emizizo gyabwe n'ebintu byabwe eby'ebivve omwo: kyenvudde mbufuula gye bali ng'ekintu ekitali kirongoofu.
21 Era ndibuwaayo mu mikono gya bannaggwanga okuba omunyago, n'eri ababi ab'omu nsi okuba eky'okugereka; era balibwonoona.
22 Era ndikyusa n'amaaso gange okugabaggyako, era bo balyonoona ekifo kyange eky'ekyama: era abanyazi balikiyingiramu ne bakyonoona.
23 Kola olujegere: kubanga ensi ejjudde emisango egy'omusaayi, era ekibuga kijjudde ekyejo.
24 Kyendiva ndeeta bannaggwanga abasinga obubi, ne balya ennyumba zaabwe: era ndikomya amalala ag'ab'amaanyi; n'ebifo byabwe ebitukuvu biryonoonebwa.
25 Okuzikirira kujja; era balinoonya emirembe, kale nga tewali.
26 Walijja akabi ku kabi, era waliwulirwa ebigambo ku bigambo; era balinoonya okwolesebwa eri nnabbi; naye amateeka galibula awali kabona, n'okuteesa awali abakadde.
27 Kabaka aliwuubaala, n'omukungu alyambala obuyinike, n'emikono gy'abantu ab'omu nsi giryeraliikirira: ndibakola ng'ekkubo lyabwe bwe liri, era nga bwe basaanidde bwe ndibasalira omusango; kale balimanya nga nze Mukama.


text:
Chapter 15
1 Nze muzabbibu ogw'amazima, ne Kitange ye mulimi.
2 Buli ttabi eriri mu nze eritabala bibala, aliggyawo: na buli eribala ebibala alirongoosa, lyeyongerenga okubala.
3 Mmwe kaakano mumaze okuba abalongoofu olw'ekigambo kye mbagambye.
4 Mubeere mu nze, nange mu mmwe. Ng'ettabi bwe litayinza kubala bibala lyokka, bwe litabeera mu muzabbibu, bwe kityo nammwe temuyinza, bwe mutabeera mu nze.
5 Nze muzabbibu, mmwe matabi: abeera mu nze, nange mu ye, oyo abala ebibala bingi: kubanga awatali nze temuliiko kye muyinza kukola.
6 Omuntu bw'atabeera mu nze, asuulibwa ebweru ng'ettabi, akala; bagakuŋŋaanya, bagasuula mu muliro, ne gaggya.
7 Bwe mubeera mu nze, n'ebigambo byange bwe bibeera mu mmwe, musabenga kye mwagala kyonna, munaakikolerwanga.
8 Mu kino Kitange agulumizibwa, mubalenga ebibala bingi; era munaabanga abayigirizwa bange.
9 Nga Kitange bwe yanjagala, nange mbaagadde mmwe: mubeerenga mu kwagala kwange.
10 Bwe mukwata ebiragiro byange, munaabeeranga mu kwagala kwange; nga nze bwe nnakwata ebiragiro bya Kitange, ne mbeera mu kwagala kwe.
11 Ebyo mbibagambye, essanyu lyange libeerenga mu mmwe, era essanyu lyammwe lituukirire.
12 Kino kye kiragiro kyange, mwagalanenga, nga bwe nnabaagala mmwe.
13 Tewali alina kwagala kunene okusinga kuno omuntu okuwaayo obulamu bwe olwa mikwano gye.
14 Mmwe muli mikwano gyange, bwe mukola bye mbalagira.
15 Sikyabayita baddu; kubanga omuddu tamanyi mukama we by'akola; naye mbayise ba mukwano; kubanga byonna bye nnawulira eri Kitange mbibabuulidde mmwe.
16 Si mmwe mwannonda nze, naye nze nnabalonda mmwe, ne mbateekawo, mugende mubalenga ebibala, n'ebibala byammwe bibeerengawo: kyonna kye munaasabanga Kitange mu linnya lyange, akibawenga.
17 Mbalagidde bino, mwagalanenga.
18 Ensi bw'ebakyawanga mumanyi nga yasooka kukyawa nze nga tennaba kukyawa mmwe.
19 Singa mubadde ba nsi, ensi yandyagadde ekyayo; naye kubanga temuli ba nsi, naye nze nnabalonda mu nsi, ensi kyeva ebakyawa.
20 Mujjukire ekigambo kye nnabagamba nti Omuddu tasinga mukama we. Oba nga banjigganya nze, nammwe banaabayigganyanga; oba nga baakwata ekigambo kyange, n'ekyammwe banaakikwatanga.
21 Naye ebyo byonna banaabibakolanga olw'erinnya lyange, kubanga tebamumanyi eyantuma.
22 Singa sajja ne njogera nabo, tebandibadde na kibi; naye kaakano tebalina kya kuwoza olw'ekibi kyabwe.
23 Ankyawa nze akyawa ne Kitange.
24 Singa saakolera mu bo mirimu egitakolebwanga mulala, tebandibadde na kibi; naye kaakano balabye ne bankyawa ne Kitange.
25 Naye ekigambo kituukirire ekyawandiikibwa mu mateeka gaabwe nti Bankyayira bwereere.
26 Naye Omubeezi bw'alijja, gwe ndibatumira ava eri Kitange, Omwoyo ow'amazima, ava eri Kitange, oyo alitegeeza ebyange:
27 era nammwe mutegeeza ebyange kubanga okuva ku lubereberye mwali nange.


text:
Chapter 1
1 Okusooka kw'enjiri ya Yesu Kristo, Omwana wa Katonda.
2 Nga bwe kyawandiikibwa mu nnabbi Isaaya nti Laba, nze ntuma omubaka wange mu maaso go, Alirongoosa oluguudo lwo;
3 Eddoboozi lye ayogerera waggulu mu ddungu nti Mulongoose oluguudo lwa Mukama, Muluŋŋamye amakubo ge;
4 Yokaana yajja eyabatiza mu ddungu n'abuulira okubatizibwa okw'okwenenya olw'okuggibwako ebibi.
5 N'ensi yonna ey'e Buyudaaya n'ab'e Yerusaalemi bonna ne bavaayo ne bajja gy'ali ne babatizibwa ye mu mugga Yoludaani nga baatula ebibi byabwe.
6 Ne Yokaana yayambalanga byoya bya ŋŋamira, n'olukoba lw'eddiba mu kiwato kye, ng'alya enzige n'omubisi gw'enjuki ez'omu nsiko.
7 N'abuulira ng'agamba nti Ajja ennyuma wange ye ansinga amaanyi, so sisaanira kukutama kutuggulula lukoba lwa ngatto ze.
8 Nze nababatiza n'amazzi, naye oyo alibabatiza n'Omwoyo Omutukuvu.
9 Awo olwatuuka mu nnaku ezo Yesu n'ava e Nazaaleesi eky'e Ggaliraaya n'ajja okubatizibwa Yokaana mu Yoludaani.
10 Amangu ago bwe yava mu mazzi, n'alaba eggulu nga liyulise, n'Omwoyo ng'ali ng'ejjiba ng'akka ku ye:
11 n'eddoboozi ne lifuluma mu ggulu erigamba nti Ggwe Mwana wange gwe njagala, gwe nsanyukira ennyo.
12 Amangu ago Omwoyo n'amugobera mu ddungu.
13 N'amalayo mu ddungu ennaku amakumi ana ng'akemebwa Setaani; n'aba wamu n'ensolo; bamalayika ne bamuweereza.
14 Awo oluvannyuma Yokaana ng'amaze okuweebwayo, Yesu n'ajja e Ggaliraaya, ng'abuulira enjiri ya Katonda,
15 ng'agamba nti Ekiseera kituuse, obwakabaka bwa Katonda busembedde, mwenenye, mukkirize enjiri.
16 Bwe yali ng'ayita ku lubalama lw'ennyanja ey'e Ggaliraaya n'alaba Simooni ne Andereya muganda wa Simooni nga basuula omugonjo mu nnyanja, kubanga baali bavubi.
17 Yesu n'abagamba nti Mujje muyite nange, ndibafuula abavubi b'abantu.
18 Amangu ago ne baleka awo emigonjo ne bagenda naye.
19 Bwe yasemberayo mu maaso katono, n'alaba Yakobo omwana wa Zebbedaayo ne Yokaana muganda we, abo bombi baali mu lyato nga bayunga emigonjo.
20 Amangu ago n'abayita: ne baleka awo kitaabwe Zebbedaayo mu lyato ng'ali n'abo abakolera empeera, ne bamugoberera.
21 Ne bayingira e Kaperunawumu; amangu ago ku lunaku lwa ssabbiiti n'ayingira mu kkuŋŋaaniro n'ayigiriza.
22 Ne bawuniikirira olw'okuyigiriza kwe: kubanga yabayigiriza nga ye nnyini buyinza, so si ng'abawandiisi.
23 Amangu ago mu kkuŋŋaaniro lyabwe mwalimu omuntu aliko dayimooni omubi; n'akaaba
24 nga agamba nti Otuvunaana ki, Yesu ow'e Nazaaleesi? ozze kutuzikiriza? nkumanyi ggwe, ggwe oli Mutukuvu wa Katonda.
25 Yesu n'amuboggolera ng'agamba nti Bunira, muveeko.
26 Dayimooni n'amutaagula n'akaaba eddoboozi ddene n'amuvaako.
27 Ne beewuunya bonna, ne beebuuzaganya nga bagamba nti kiki kino? okuyigiriza kuggya! alagira n'obuyinza dayimooni ne bamuwulira.
28 Amangu ago ettutumu lye ne libuna ensi yonna eriraanye Ggaliraaya.
29 Amangu ago bwe baafuluma mu kkuŋŋaaniro ne bagenda wamu ne Yakobo ne Yokaana mu nnyumba ya Simooni ne Andereya.
30 Awo nnyina mukazi wa Simooni yali ng'agalamidde ng'alwadde omusujja; amangu ago ne bamubuulira bw'ali:
31 n'ajja n'amukwata ku mukono n'amugolokosa, omusujja ne gumuwonako, n'abaweereza.
32 Awo olweggulo, enjuba ng'egudde, ne bamuleetera abalwadde bonna, n'abo abaliko dayimooni.
33 N'ekibuga kyonna ne kikuŋŋaanira ku wankaaki.
34 N'awonya bangi abaali balwadde endwadde nnyingi, n'agoba dayimooni bangi n'atabaganya kwogera kubanga baamumanya.
35 Awo mu makya ennyo, nga bukyali kiro, n'agolokoka n'afuluma n'agenda mu ddungu, n'asabira eyo.
36 Simooni n'abo abaali naye ne bamugoberera;
37 ne bamulaba ne bamugamba nti Bonna bakunoonya.
38 N'abagamba nti Tugende awalala mu bibuga ebiri okumpi mbuulire n'eyo; kubanga ekyo kye nnajjirira.
39 N'ayingira mu makuŋŋaaniro gaabwe mu Ggaliraaya yonna, ng'abuulira ng'agoba dayimooni.
40 Omugenge n'ajja gy'ali, ng'amwegayirira ng'amufukaamirira ng'amugamba nti Bw'oyagala, oyinza okunnongoosa.
41 N'amusaasira n'agolola omukono gwe n'amukwatako n'amugamba nti Njagala; longooka.
42 Amangu ago ebigenge bye ne bimuwonako n'alongooka.
43 N'amukuutira nnyo amangu ago n'amusindika
44 n'amugamba nti Laba tobuulirako muntu; naye genda weeyoleke eri kabona, oweeyo olw'okulongooka kwo Musa bye yalagira okuba omujulirwa gye bali.
45 Naye n'afuluma, n'asooka okukibuulira ennyo n'okubunya ekigambo, n'okuyinza n'atayinza Yesu okuyingira nate mu kibuga mu lwatu, naye yali bweru mu malungu; ne bajja gy'ali nga bava wonna wonna.


text:
Bya NICHOLAS KALYANGO
ABATEGESI b'empaka za 'SMC Challenge rally' ezinaabeera ku Festino Cite e Mukono, omwezi ogujja basattira lwa muvuzi Duncan Mubiru ‘Kikankane’ okulangirira nga bw’atagenda kuzeetabamu.
Abakungu okuva mu kiraabu ya 'Southern Motor', etegese empaka zino, batiddemu nti abawagizi bayinza okwesalako kuba ‘Kikankane’ y'omu ku bavuzi abakwata abawagizi omubabiro olw’engeri gy’abongamu ekyuma mu mmotoka ye eya N14.
"Duncan y'omu ku bavuzi abakyasinze okukwata abawagizi ku mutwe omwaka guno era ng'okubeerawo kwe mu mpaka kisikiriza Bannayuganda bangi,’ omu ku bategesi bwe yategeezezza.


text:
BYA AHMED KATEREGGA
Sipiika wa Palamenti y’Obuvanjuba bwa Afrika, Margaret Nantongo Ziwa yeeyamye okutuula ku mmeeza emu n'ababaka ababadde baagala okumuggyamu obwesige.
“Nja kufuba nga bwensobola okutuukirira buli mubaka ssekinnoomu ndabe nga tutabagana n’okukkaanya, kubanga nze nabo ffenna tuli babaka abaalondebwa okukiika era tusaana tukituukirize,” Ziwa bwe yagambye.
Kino kiddiridde abamu ku babaka okuva e Tanzania, abaabadde batadde emikono ku kiwandiiko ekimuggyamu obwesige okugiggyayo ne giba nga tegikyawera.
Sipiika Ziwa teyagaanye oba okukkiriza nti abakulembeze b’amawanga ne Gavumenti, ab’omukago gw’Obuvanjuba bwa Afrika abaatudde mu Arusha gye buvuddeko, Pulezidenti Museveni yakkaanyizza ne munne, Jakaya Kikwete owa Tanzania okugamba ku babaka Abatanzania baggyeyo emikono, olwo oludda lwa Muky. Dorah Byamukama bwe baavuganya ne Ziwa mu 2011, ne lubulwa omuwendo ogulumala okuggyamu Ziwa obwesige.
Muky. Ziwa yagambye nti abbabade baagala okumuggyamu obwesige bamulanga bwemage kuba okugamba nti atuuka kikeerezi ne batandika okutuula ng’obudde bugenze si kituufu!
Yagambye nti atuukira mu budde ate n’anoonya ababaka nga tabalaba olwo n'alyoka ayongezaayo entuula za Palamenti.
Ebirala ku Ziwa...


text:
Zabbuli Psalms
Chapter 19
1 Eggulu lyogera ekitiibwa kya Katonda: N'ebbanga libuulira emirimu gy'emikono gye.
2 Omusana gugamba ebigambo omusana, N'ekiro kiraga amagezi ekiro.
3 Siwali bigambo newakubadde olulimi; Eddoboozi lyabyo teriwulikika.
4 Okuyigiriza kwabyo kubunye mu nsi zonna, N'ebigambo byabyo okutuuka ku nkomerero y'ensi. Abiteekeddemu enjuba eweema,
5 Eri ng'awasa omugole ng'ava mu nju ye, Era esanyuka ng'ow'amaanyi okuyita mu lugendo lwayo.
6 Evaayo ku nkomerero y'eggulu, Ne yeetooloola okutuuka ku nkomerero yaalyo: So tewali kintu ekikwekebwa mu kwokya kwayo.
7 Etteeka lya Mukama lyatuukirira, erikomyawo emmeeme: Okutegeeza kwa Mukama kunywevu, okuwa abasirusiru amagezi.
8 Okuyigiriza kwa Mukama kwabutuukirivu, okusanyusa omutima: Ekiragiro kya Mukama kirongoofu, ekyakira amaaso.
9 Entiisa ya Mukama nnungi, ya lubeerera emirembe gyonna: Emisango gya Mukama gya mazima, gya butuukirivu ddala:
10 Bisaanira okubiyaayaanira okusinga ezaabu, era n'ezaabu ennyingi ennungi: Biwoomerera okusinga omubisi gw'enjuki n'ebisenge byagwo.
11 Era ebyo bye birabula omuddu wo: Mu kubyekuuma mulimu empeera ennene.
12 Ani ayinza okukebera ebyonoono bye? Onnongoose mu bibi ebikisibwa.
13 Era ne mu by'amalala oziyize omuddu wo; Bireme okumpangula: bwe ntyo bwe nnaabanga eyatuukirira, So omusango ogw'okwonoona okunene tegulinsinga.
14 Ebigambo eby'omu kamwa kange n'okulowooza okw'omu mutima gwange bisiimibwe mu maaso go, Ai Mukama, olwazi lwange, era omununuzi wange.


text:
Essuula 11
1 Ne mpeebwa olumuli olufaanana ng'omuggo, malayika ng'ayogera nti Golokoka, ogere yeekaalu ya Katonda, n'ekyoto, n'abasinzizaamu.
2 N'oluggya oluli ebweru wa yeekaalu luleke ebweru, so tolugera; kubanga lwaweebwa ab'amawanga: n'ekibuga ekitukuvu balikirinnyiririra emyezi amakumi ana mu ebiri.
3 Nange ndibawa abajulirwa bange babiri, era baliragulira ennaku lukumi mu bibiri mu nkaaga, nga bambadde ebibukutu.
4 Abo gye mizeyituuni ebiri n'ettabaaza ebbiri eziyimirira mu maaso ga Mukama w'ensi.
5 Era omuntu yenna bw'ayagala okubakola obubi, omuliro guva mu kamwa kaabwe, ne gwokya abalabe baabwe: era omuntu yenna bw'ayagala okubakola obubi, bwe kityo kigwana ye okuttibwa.
6 Abo balina obuyinza okusiba eggulu, enkuba eremenga okutonnya mu nnaku ez'okutegeeza kwabwe: era balina obuyinza ku mazzi okugafuula omusaayi, era n'okubonyaabonya ensi n'ebibonyoobonyo byonna, emirundi emingi nga bwe baagala.
7 Era bwe baliba nga bamaze okutegeeza kwabwe, ensolo eva mu bunnya obutakoma erirwana nabo, era eribawangula, era eribatta.
8 N'omulambo gwabwe guli mu luguudo lw'ekibuga ekinene, ekiyitibwa mu mwoyo Sodomu ne Misiri, era Mukama waabwe mwe yakomererwa.
9 Era ab'omu bantu n'ebika n'ennimi n'amawanga baalabira omulambo gwabwe ennaku ssatu n'ekitundu, ne bataganya mirambo gyabwe okuziikibwa mu ntaana.
10 N'abo abatuula ku nsi balisanyuka ku lwabwe, ne bajaguza; era baliweerezagana ebirabo; kubanga bannabbi abo ababiri baabonyaabonya abatuula ku nsi.
11 Oluvannyuma lw'ennaku ziri essatu n'ekitundu, omwoyo gw'obulamu oguva eri Katonda ne guyingira mu bo ne bayimirira ku bigere byabwe okutya kungi ne kugwa ku bo abaabalaba.
12 Ne bawulira eddoboozi ddene eriva mu ggulu, nga libagamba nti Mulinnye okutuuka wano. Ne balinnya mu ggulu mu kire; n'abalabe baabwe ne babalaba.
13 Ne mu ssaawa eri ne wabaawo ekikankano ekinene, n'ekitundu eky'ekkumi eky'ekibuga ne kigwa; ne battibwa abantu kasanvu mu kikankano: n'abo abaasigalawo ne bakwatibwa entiisa, ne bawa ekitiibwa Katonda ow'omu ggulu.
14 Obubi obw'okubiri buyise: laba, obubi obw'okusatu bujja mangu.
15 Malayika ow'omusanvu n'afuuwa; ne wabaawo amaloboozi amanene mu ggulu, nga boogera nti Obwakabaka bw'ensi bufuuse bwa Mukama waffe, era bwa Kristo we: era anaafuganga emirembe n'emirembe.
16 N'abakadde amakumi abiri mu bana, abatuula mu maaso ga Katonda ku ntebe zaabwe ez'obwakabaka, ne bavuunama amaaso gaabwe, ne basinza Katonda,
17 nga boogera nti Tukwebaza, ggwe Mukama Katonda, Omuyinza w'ebintu byonna, abaawo era eyabaawo; kubanga otutte amaanyi go amangi, n'ofuga.
18 Amawanga ne gasunguwala, n'obusungu bwo ne bujja, n'entuuko ez'okusaliramu omusango gw'abafu, n'ez'okuweeramu empeera yaabwe abaddu bo bannabbi, n'abatukuvu, n'abatya erinnya lyo, abato n'abakulu; n'ez'okwonooneramu aboonoona ensi.
19 Ne yeekaalu ya Katonda ey'omu ggulu n'ebikkulwa; ne walabika mu yeekaalu ye essanduuko y'endagaano ye; ne wabaawo okumyansa n'amaloboozi n'okubwatuka n'ekikankano n'omuzira mungi.


text:
Zabbuli Psalms
Chapter 125
1 Abeesiga Mukama Baliŋŋanga olusozi Sayuuni, olutajjulukuka, naye lunywera emirembe gyonna.
2 Ensozi nga bwe zeetooloola Yerusaalemi, Ne Mukama bw'atyo bwe yeetooloola abantu be, Okuva leero n'okutuusa emirembe gyonna.
3 Kubanga omuggo ogufuga ogw'obubi tegulibeererawo ku mugabo ogw'abatuukirivu; Abatuukirivu balemenga okugolola emikono gyabwe okukola ebitasaana:
4 Obakolenga ebirungi, ai Mukama, abalungi, N'abo abalina emitima egitali gya bukuusa.
5 Naye abo abeekooloobya mu makubo gaabwe agakyamye, Mukama alibafulumya wamu n'abakola ebitali bya butuukirivu. Emirembe gibeere ku Isiraeri.


text:
2 Samwiri 2 Samuel
Chapter 6
1 Awo Dawudi n'akuŋŋaanya nate abasajja bonna abalonde aba Isiraeri, obukumi busatu.
2 Sawudi n'agolokoka n'agenda n'abantu bonna abaali naye, okuva e Baale Yuda okuggyayo ssanduuko ya Katonda okugirinnyisa, eyitibwa Erinnya lyennyini, erinnya lya Mukama ow'eggye atuula ku bakerubi.
3 Ne bateeka ssanduuko ya Katonda ku ggaali empya, ne bagiggya mu nnyumba ya Abinadaabu eyali ku lusozi: Uzza ne Akiyo, batabani ba Abinadaabu, ne bagoba eggaali empya.
4 Ne bagiggya mu nnyumba ya Abinadaabu eyali ku lusozi n'essanduuko ya Katonda: Akiyo n'akulembera ssanduuko.
5 Dawudi n'ennyumba yonna eya Isiraeri ne bakubira mu maaso ga Mukama ebintu eby'emiberosi eby'engeri zonna n'ennanga n'entongooli n'ebitaasa n'ensaasi n'ebisaala.
6 Awo bwe baatuuka mu gguuliro lya Nakoni, Uzza n'agolola omukono gwe ku ssanduuko ya Katonda n'agikwatako; kubanga ente yeesittala.
7 Obusungu bwa Mukama ne bubuubuuka ku Uzza; Katonda n'amukubira eyo olw'ekyonoono kye; n'afiira awo awali ssanduuko ya Katonda.
8 Awo Dawudi n'anyiiga kuba Mukama awamatukidde Uzza: n'ayita ekifo ekyo Perezuzza, ne leero.
9 Dawudi n'atya Mukama ku lunaku olwo; n'ayogera nti Essanduuko ya Mukama erijja etya gye ndi?
10 Awo Dawudi n'atayagala kujjulula ssanduuko ya Mukama okugireeta gy'ali, mu kibuga kya Dawudi; naye Dawudi n'agikyamya n'agiyingiza mu nnyumba ya Obededomu Omugitti.
11 Awo essanduuko ya Mukama n'emala emyezi esatu mu nnyumba ya Obededomu Omugitti: Mukama n'awa omukisa Obededomu n'ennyumba ye yonna.
12 Awo ne babuulira kabaka Dawudi nti Mukama awadde omukisa ennyumba ya Obededomu n'ebibye byonna olw'essanduuko ya Katonda. Dawudi n'agenda n'aggya essanduuko ya Katonda mu nnyumba ya Obededomu n'agirinnyisa mu kibuga kya Dawudi ng'asanyuka.
13 Awo olwatuuka abaasitula essanduuko ya Mukama bwe baali batambudde ebigere mukaaga, n'awaayo ente n'ekya ssava.
14 Dawudi n'azinira mu maaso ga Mukama n'amaanyi ge gonna; era Dawudi nga yeesibye ekkanzu eya bafuta.
15 Awo Dawudi n'ennyumba yonna eya Isiraeri ne balinnyisa essanduuko ya Mukama nga boogerera waggulu era nga bafuuwa ekkondeere.
16 Awo olwatuuka essanduuko ya Mukama bwe yali ng'eyingira mu kibuga kya Dawudi, Mikali muwala wa Sawulo n'alingiza mu ddirisa, n'alaba kabaka Dawudi ng'abuuka ng'azinira mu maaso ga Mukama; n'amunyooma mu mutima gwe.
17 Ne bayingiza essanduuko ya Mukama, ne bagiteeka mu kifo kyayo wakati mu weema Dawudi gye yali agisimbidde: Dawudi n'awaayo ebiweebwayo ebyokebwa n'ebiweebwayo olw'emirembe mu maaso ga Mukama.
18 Awo Dawudi bwe yali amaze okuwaayo ekiweebwayo ekyokebwa n'ebiweebwayo olw'emirembe, n'asabira abantu omukisa mu linnya lya Mukama ow'eggye.
19 N'agabira abantu bonna, ekibiina kyonna ekya Isiraeri, abasajja n'abakazi, buli muntu omugaati n'omugabo ogw'ennyama n'ekitole eky'ezabbibu enkalu. Awo abantu bonna ne baddayo buli muntu mu nnyumba ye.
20 Awo Dawudi n'akomawo okusabira ab'omu nnyumba ye omukisa. Awo Mikali muwala wa Sawulo n'afuluma okusisinkana ne Dawudi n'ayogera nti Kabaka wa Isiraeri ng'abadde wa kitiibwa leero, eyeebikkulidde leero mu maaso g'abazaana b'abaddu be, ng'omu ku basajja abataliiko kye bagasa bwe yeebikkula nga talina nsonyi!
21 Dawudi n'agamba Mikali nti Kyabadde mu maaso ga Mukama, eyannonda okusinga kitaawo n'okusinga ennyumba ye yonna okunfuula omukulu w'abantu ba Mukama, owa Isiraeri: kyennaavanga nzannyira mu maaso ga Mukama.
22 Era neeyongeranga okwetoowaza okukirawo, era naabanga anyoomebwa mu maaso gange nze: naye abazaana b'oyogeddeko abo balinzisaamu ekitiibwa.
23 Mikali muwala wa Sawulo n'atazaala mwana okutuusa ku lunaku kwe yafiira.


text:
Yobu job
Chapter 6
1 Awo Yobu n'addamu n'ayogera nti
2 Singa okweraliikirira kwange kupimiddwa, N'ennaku zange singa ziteekeddwa mu minzaani wamu!
3 Kubanga kaakano zandisinze obuzito omusenyu ogw'ennyanja: Ebigambo byange kye bivudde bibeera eby'okwanguyiriza.
4 Kubanga obusaale bw'Omuyinza w'ebintu byonna buli munda yange, N'obusagwa bwabwo omwoyo gwange gubunywa: Eby'entiisa ebya Katonda bisimba ennyiriri okulwana nange.
5 Entulege ekaaba bw'eba n'omuddo? Oba ente eŋooŋa awali emmere yaayo?
6 Ekitaliimu nsa kiriika awatali munnyo? Oba olububi lw'eggi luliko bwe luwooma?
7 Emmeeme yange egaana okubikomako; Biriŋŋanga ebyokulya eby'omuzizo gye ndi.
8 Singa nnyinza okuweebwa kye nsaba; Katonda singa ampadde kye nneegomba !
9 Katonda singa asiimye okumbetenta; Singa ayanjuluzza engalo ze n'ammalawo!
10 Kale bwe nnandibadde n'okusanyusibwa nga mmaze Weewaawo, nandijaguzizza olw'okulumwa awatali kusaasirwa: Kubanga sigaananga bigambo bya Mutukuvu.
11 Amaanyi gange kye ki, nnindirire? N'enkomerero yange kye ki, ngumiikirize?
12 Amaanyi gange maanyi ga mayinja? Oba omubiri gwange gwa kikomo?
13 Si kubanga sirina kinnyamba mu nze? N'okukola okw'amaanyi kugobeddwa ddala gye ndi?
14 Ayagala okuzirika agwana mukwano gwe okumukola eby'ekisa; Era n'oyo aleka okutya Omuyinza w'ebintu byonna.
15 Baganda bange balimbyerimbye ng'akagga, Ng'olusalosalo lw'obugga oluggwaawo:
16 Obuddugala olw'amazzi agakutte, Era omuzira mwe gwekweka:
17 Buli lwe bubuguma, ne bubula: Ebbugumu bwe libaawo, bumalibwawo okuva mu kifo kyabwo.
18 Essafaali ezitambula ku mabbali gaabwo ne zikyama; Bambuka mu ddungu ne bazikirira.
19 Essafaali z'e Tema zaatunula, Ebibiina eby'e Seeba byabulindirira.
20 Baakwatibwa ensonyi kubanga baasuubira; Bajja eyo ne baswazibwa.
21 Kubanga kaakano temuliiko kye muli; Mulaba ekitiisa ne mutya.
22 Nali mbagambye nti Mpa? Oba nti Muweeyo ku bintu byammwe ekirabo ku lwange?
23 Oba nti Mumponye mu mukono gw'omulabe? Oba nti Munnunule mu mukono gw'abajoozi?
24 Munjigirize nange naasirika: Era muntegeeze bwe kiri kye nnasobya.
25 Ebigambo eby'obugolokofu nga bya maanyi! Naye okuwakana kwammwe kunenya ki?
26 Mulowooza okunenya ebigambo? Kubanga okwogera kw'oyo atalina ssuubi biriŋŋanga empewo.
27 Weewaawo, mwandikubidde obululu atalina kitaawe, Ne mukwano gwammwe mwandimuviisizzaamu amagoba.
28 Kale nno mukkirize okuntunuulira; Kubanga mazima sijja kulimba mu maaso gammwe.
29 Muddeeyo, mbeegayiridde, waleme okubaawo ebitali bya nsonga; Weewaawo, muddeeyo nate, ensonga yange nnungi.
30 Ku lulimi lwange kuliko ebitali bya nsonga? Amatama gange tegayinza kwawula bigambo ebireeta akabi?


text:
Bya SSENNABULYA BAAGALAYINA
BUDDU ly’erimu ku masaza ga Buganda ery’ettuttumu ng’alikulira ayitibwa Pookino ng’amaka ge gali ku kitebe ekyatuumwa Ssaza e Masaka.
Bapookino bangi abazze bakulembera Buddu ng’ow’ekiseera kino ye Charles Kiyimba Kwewaayo ayambibwako abamyuka basatu okuli Hajji Bbuulu Katale, Saalongo Jolly Njawuzi ne Edward Muguluma.
Olubiri lw’e Nkoni mu Lwengo n’olw’e Lukunyu mu nnyanja Nalubaale n’ebifo by’obuwangwa ebisoba mu 37 bye bimu ki bikola ebyaffe mu Buddu.
Nga bwe kyali wonna okugabira ebitebe by’amasaza n’amagombolola ettaka, ne Buddu yagabana mayiro munaana okutuuzaako ekitebe kyayo kyokka ebyembi Gavumenti w’egendedde okuddiza ebimu ku Byaffe, ng’ettaka eriyinza okwogerwako ng’erisigaddewo likola yiika 32, ng’endala zeesenzebwako.
Bano tebeesenzaako bokka wabula baaguzibwa abamu ku bakungu abazze bakulembera Disitulikiti y’e Masaka okuviira ddala ku mulembe gwa Idi Amin Dada eyaggyawo enkola y’obwannannyini bw’ettaka n’alizza mu mikono gya Gavumenti eya wakati.
Abakulembeze abaaliwo obudde obwo n’abaabaddira mu bigere guno baagulaba ng’omugano ne beegabira ebitundu nga bwe babiguza ababyetaaze.
Ensonda zaategeezezza nti abamu abaatunda baagabiranako ebyapa ebitamanyiddwa ngeri gye baabifunamu na ku kyapa ki kwe baabikutula nga ne w’osomera bino waliwo amayumba agali ku misingi n’agawedde okusereka gattako agaggyibwako edda engalo.
Pookino
Mu nkola ey’ekivandulo, waliwo n’omugagga omu gwe baali baguzizza ogubangirizi ogwabangamu ‘ekisibo’ oba ‘olugo’ omwakung’aanyizibwanga amakula ga Beene n’oluvannyuma ng’emmotoka w’esinziira okugakima ne gatwalibwa embuga.
Ogubangirizi guno gusalira ddala emmanju w’amaka ga Pookino n’agomumyuka we ng’era mu kiseera kino gulimu ekiyumba kya kkalina ekitaggwa nga kigambibwa nti abakulu bwe baalaba nga baswadde nnyo ne bategeeragana n’omugagga ne bamuddizaako ssente.
Vvulugu ono agambibwa okukolebwa wakati wa 1987 ne 1995 naye nga bagamba nti ettaka lino okutundibwa kwanyiinyiitira luvannyuma lw’olutalo lwa 1979 mu kiseera ekyo Pookino n’abakungu be lwe baasindiikirizibwa okuva mu mbuga eno.
Abakungu b’obukiiko bw’ettaka obwa Disitulikiti bano basongebwamu nnyo olunwe ng’ababadde mmo mu kujingirira ebyapa bye basonjolerako obuguzi olwo ne bagabana omunyago n’aba Munisipaali ne Disitulikiti.
Ekizimbe ky’embuga y’essaza (ku kkono) kikyalimu ofiisi za disitulikiti. Kumpi n’ekizimbe kino wazimbwawo ekirala (ku ddyo.)
Mu munyago guno gwonna kigambibwa nti Pookino nga nnannyini, talina kye yafuna era ebizimbe ebimu eby’omulembe by’olaba mu Masaka bitudde ku ttaka lya Bwakabaka nga bisoloozebwako ssente ezidda mu ggwanika lya Munisipaali.
Waliwo n’ebifo bingi ebyanyagibwa okwetoloola essaza lyonna ofiisi ya Katikkiro by’etandisseeko okunoonyereza okulaba nga biddira Obwakabaka nga baalagidde Disitulikiti ebikoleko lipooti.
Ggombolola ezasooka okukola Buddu ye Mumyuka Kalungu, Musaale-Butego, Ssabawaali-Bukoto, Ssabagabo-Kyannamukaaka, Ssabaddu-Kaliisizo, Mutuba I, Buwunga, Mituba II-Bukulula, Mituba III-Mukungwe, Mituba IV Kyebe-Kanabulemu ne Mituba V-Kakuuto.
Endala ye Mituba VI-Katwe, Mituba VII-Lwengo, Mituba VIII-Kasaali-Kyotera, Mituba 9-Kabira, Mituba 10-Kyamuliibwa, Mituba 11-Bigasa, Musaale-Butenga n’endala nga zino zonna zaagaba yiika 49 buli emu.
Wabula ggombolola ezisinga zaasigazaawo buwugiro nga Buwunga so nga ne gye buvuddeko ab’e Bukulula baagugulana n’abakungu ba Gavumenti abaalitundako ekitundu lisimwemu amayinja g’enguudo.
Olubiri lwa Kabaka e Nkoni.
Omutaka John Batista Kasumba Balitta (90) ow’e Kitebi agamba nti yakolera Gavumenti y’e Mmengo emyaka egisoba mu 30 n’okusinga ennyo essaza ly’e Buddu mu wofiisi y’ebyensimbi n’okubala ebitabo ng’ali ne Christopher Sserugeye Bajjanejaabwe Lukomola.
Balitta annyonnyola nti ba Pookino be yakolako nabo ye Joseph Sseppuuya ne Diisi Paulo Kaweesa Kirinnya n’omusigire we Joseph Nyonyintono nti era amaka g’omumyuka wa Pookino gaabanga Kyakumpi nago nga gaali gatudde ku yiika 49 nga kuliko n’ekibira kya Kalittunsi.
Ekirungi ofiisi ya Pookino yatandika olutalo ku baatwala ettaka lino ne bagattako n’ebibira by’Obwakabaka ebirala okuli ebiri mu Kalungu ne mu Masaka era omumyuka wa Pookino asooka Hajji Bbuulu Katale agamba nti baalagidde buli ali ku ttaka lya Kabaka yeewandiise.
Embuga ya Musaale-Butego eno esuulwamu abaserikale b’eggye ezzibizi kyokka ettaka lyayo erinawo kakoloboze.
ABA DISITULIKITI KYE BAGAMBA
Ssentebe wa Disitulikiti y’e Kalungu Emmanuel Musoke agamba yiika 49 ezaagabanwa Ggombolola y’e Kalungu kati mwe bakakkalabiza emirimu gya Disitulikiti zonna we ziri mpozzi n’abalimirako obulimizi emmere.
Musoke agattako nti balindiridde entegeka yonna ennaava e Mmengo kwe bajja okutambulira nti mu mwaka gw’ebyensimbi guno baataddemu obukadde 12 ez’okugulamu ekifo ekyabwe kwe bannaazimba ofiisi za Disitulikiti.
Kyokka ekyapa ky’eggombolola takirabangako nti naye abasenze abatonotono abaliriko bonna bakimanyi nti bali ku ttaka lya Buganda mpaawo yeetwala nga nnannyini.
Ate ye Ssentebe wa disitulikiti y’e Masaka, Joseph Kalungi agamba nti baawandiikidde minisita wa Gavumenti ez’ebitundu Adolf Mwesigye ebbaluwa gye baawaddeko ofiisi ya Pookino nga baagala balambikibwe ku ngeri gye baba batambuzaamu ensonga y’Ebyaffe.
Kalungi agamba nti kituufu ettaka ly’embuga y’essaza lyasengebwako abantu nti bo tebabalinaako buyinza ng’enkola entuufu ejja kuva Mmengo.
Waliwo n’ebifo by’obuwangwa n’ennono okuli n’embuga z’ebika kati ebifu-ng’amyemu abantu abalala okuli n’Abalokole ng’era Ssaalongo Kiggundu ayagala Mmengo eveeyo n’entegeka ennungamu ey’eddiza ebifo ebyo.
Agamba nti ebifo bino bisobola okukulaakulanyizibwa ne bifuuka ebifo by’obulambuzi ne biyambako mu kuwanirira eggwanika lya Buganda okuva mu balambuzi.
Ate Hajji Bbuulu Katale agamba nti baagala bamale okufuna ebipimo ebituufu ku ttaka ly’essaza n’ery’amagombolola kibayambe okumanya bantu bameka abali ku ttaka ly’Ebyaffe na ngeri ki gye baggyamu.
“Abatulowooleza mu kubapangisa ssi be batusalirawo eky’okukola, batuddize embuga zaffe tukoleremu emirimu gy’embuga awalala twekulaakulanyizeewo nga tuzisaamu amatendekero g’ebyemikono era be twagaana okuzimba batuyambe tebazimba”, Bbuulu Katale bwe yagambye.
Hajji Katale agumizza abasenze nti mpaawo ajja kubatwalaganya kasita bakkiriza okusigala ng’abasuze ku ttaka lya Ssaabasajja nti era ofiisi ya Katikkiro terina nteekateeka yonna eguza muntu n’omu poloti yonna.


text:
Bya Anthony Ssempereza
Akulira akakiiko Kabaka ke yalonda okulondoola ettaka lya Buganda, Apolo Makubuya asabye gavumenti eteeke mu nkola ekisuubizo kyayo eky’okuddiza Buganda ebintu byayo.
“Olukalala lw’ebintu byonna Buganda by’ebanja gavumenti twalugiwa omwaka oguwedde kati kye tulize lwe lunaku lwe banaatuyita batuddize ebyaffe,” Makubuya bwe yagambye.
Yagasseeko nti, akakiiko akakola ku by’ettaka akakulirwa Baguma Isoke ke kaweebwa obuvunaanyizibwa okulaba nga bafukuuza ebyapa byonna ebya Buganda we biri bizzibwe e mmengo ng’endagaano Pulezidenti Museveni gye yakola ne mmengo bw’egamba.
Makubuya yagambye nti talina kutya kwonna nti gavumenti tejja kuzza bintu bya Buganda naye asuubira nti ekirwisizzaawo okussa mu nkola ebintu bino gy’emitendera egiri mu kakiiko ka gavumenti akakola ku by’ettaka.
Makubuya agambye nti, olukalala lw’ebintu bya Buganda lwe twatwalirira Gavumenti mwalimu ebimu ku bintu bino;
- Ettaka lya Katikkiro yiika 14.31, ettaka lya Namasole wa Buganda yiika 50, ettaka ly’eggombolola Mutuba 1 Kyaddondo, yiika 49, Ssaabagabo Makindye yiika 49, mumyuka Nakawa yiika 49, omulamuzi wa Buganda, yiika 22, ow’essaza mawogola 3.22 Rubaga hill, ow’essaza mawogola yiika 0.32 Kyadondo.
- Ettaka eddala mulimu; erikozesebwa ekitongole kya KCCA, lino Buganda yaliwa gavumenti enkuumi ku nkola ya liizi ey’emyaka 99.
- Ettaka erya Poloti 52 ku Kampala Road awaali ekyapa kyamwaulire ga Buganda aga ‘Akiika embuga’.
- Ettaka lya Poliisi y’e Nateete. Ettaka ly’amagombolola mu kibuga; erya mumyuka Nakawa, kati awali kkooti ye Nakawa, wano we waali ggombolola ya mumyuka Nakawa, ettaka okutudde enkambi y’amagye e Mbuya n’ettaka okuli akatale k’e Nakawa.
- Ettaka okuli akatale k’e Nakulabye ssaako akatale k’e Wandegeya ne Bbakuli. Ettaka erisangibwa mu kibangirizi ky’abannamakolero awali amapipa g’amafuta aga Shell, wano waaliwo nsuku za Katikkiro era nga ne katikkiro Paul Kavuma wano we yasoloozanga busuulu okuyimirizaawo ofiisi y’obwakatikkiro.
- Ettaka okutudde enkambi y’amagye e Makindye, ettaka okuli kkooti e makindye n’ekitebe ky’eggombolola y’e makindye.
- Ettaka lya Kisenyi ku mbuzi eryali ery’omuwanika awaali ekkomera lya Njabule. Ettaka awali social center mu Kisenyi okutuukira ddala ku lubiri lya Muwanika.
- Ettaka ly’Omulamuzi e Rubaga awali ofiisi za City council awaali ggombolola y’omukulu w’ekibuga e Rubaga. Yagambye nti ng’oggyeeko ettaka, Buganda era yalina emigabo mu bitongole bya gavumenti omuli n’ekyali UEB (kati Umeme).
Abali ku kakiiko kano akakiiko akalondoola ebintu bya Buganda kuliko; omulangira David Wasajja, Apolo Makubuya, Ben Matovu ne William Nagagga.
Akulira olikiiko olufuga ettaka Baguma Isoke yategeezezza nti olukiiko lwakulemberwa lwamaze okulayizibwa wiiki ewedde era lugenda kutandikira ku bya mmengo byerudde ng’ebanja gavumenti ebikwase ababivunaanyizibwako. Yagambye nti omulimu gwe gwakubikwasa lukiiko olwalondebwa gavumenti.


text:
Bya DICKSON KULUMBA
Ku ntandikwa ya August, Kabaka ne Pulezidenti Museveni bassizza omukono ku ndagaano Gavumenti mw’egenda okuddiza Buganda ebyayo, omuli ebintu ng’embuga z’amasaza.
Embeera y’ebintu bino mu ssaza ly’e Gomba leero gye tukuleetedde.
MMENGO egambye nti nneetegefu okukolagana ne bamusigansimbi okuteeekawo ebizimbe eby’obuwangaazi, polojekiti ezinaakulaakulanya ettaka n’okuwa abantu ba Buganda emirimu beggye mu bwavu.
Bino byategeezeddwa ekibinja okuva mu Bwakabaka eri Bannayuganda ababeera Bungereza. Ab’e Mmengo baakulembeddwaamu akulira ekitongole ky’ettaka mu Buganda, David Kyewalabye Male, Roland Ssebuwufu (akulira ekitongole ekirabirira bizinensi z’Obwakabaka), Daniella Nakayenga ne Margaret Miiro.
Akabuga k’e Kanoni konna kali ku ttaka lya mbuga ya Ssaza.
“Obwakabaka bwetegefu okukolagana ne musigansimbi yenna mu ngeri nti tuleeta ettaka ate ye n’aleeta ensimbi ez’okukola bizinensi.
Waliwo n’emigaso mingi egiva mu nkolagana eno n’olwekyo temutya kuleeta nsimbi zammwe e Buganda ng’eno y’enkola yokka egenda okukulaakulanya eggwanga lyaffe,” Kyewalabye Male bwe yagumizza bamusigansimbi.
Ekibinja kino ekyagenda e Bungereza wiiki bbiri emabega kyasisinkanye Bannayuganda abeegattira mu bibiina ebyenjawulo okuli Uganda Community- Manchester, Kyagalanyi Group, abeegattira mu nzikkiriza ezenjawulo okuli; Liberty Christian Fellowship, North London Seventh Day Adventist Luganda Church, Ekkanisa y’Oluganda eyitibwa St. Jude & St. Aidan, Uganda Muslim Community, East London, Uganda Martyrs Catholic Community ne St. Gabriel’s Church.
Sebuwufu yatangaazizza n’okulaga obusobozi Buganda bw’erina mu by’ennima ey’omulembe, okwasa amayinja, okuzimba ennyumba ezisulwamu wamu n’ez’obusuubuzi era n’ategeeza nti Obwakabaka bwetegefu okukwatagana n’omuntu yenna eyandyagadde okukolagana nabwo okuteekawo enkulaakulana.
Ekisenge ky’olukiiko
Bano era beetabye mu lukung’aana n’omwoleso gw’ebyobusuubuzi ogw’omulundi ogw’okusatu olwa bannayuganda bonna abali e Bungereza nga gwaggulwawo omumyuka wa pulezidenti wa Uganda, Kiwanuka Ssekandi eyakulemberamu oludda lwa gavumenti okwali baminisita Irene Muloni ne Ruth Nankabirwa nga September 14, 2013.


text:
Kaabakuuku Habakkuk
Chapter 1
1 Omugugu Kaabakuuku nnabbi gwe yalaba.
2 Ai Mukama, ndituusa wa okukaaba, naawe nga tokkiriza kuwulira? Nkukaabirira olw'eby'ekyejo so tokkiriza kulokola.
3 Onjoleseza ki obutali butuukirivu n'otunuulira obukyamu? kubanga okunyaga n'ekyejo biri mu maaso gange: era waliwo empaka, n'okuyomba kubaawo.
4 Amateeka kye gavudde gaddirira, so n'omusango tegufulumanga n'akatono; kubanga omubi azingizza omutuukirivu omusango kyeguva gufuluma nga gunyooleddwa.
5 Mulabe mu mawanga, musseeyo omwoyo, mwewuunye nnyo nnyini: kubanga nkolera omulimu mu nnaku zammwe, gwe mutalikkiriza newakubadde nga mugubuuliddwa.
6 Kubanga, laba, ngolokosa Abakaludaaya, eggwanga eryo ekkakali eryanguyiriza; abasimba ennyiriri okutambula okubunya ensi bwe yenkana obugazi, okulya ennyumba ezitali zaabwe.
7 Ba ntiisa, ba kitiibwa: omusango gwabwe n'obukulu bwabwe biva eri bo bennyini.
8 Era embalaasi zaabwe zikira engo embiro, era nkambwe okusinga emisege egy'ekiro; n'abasajja baabwe abeebagala embalaasi bagoma: weewaawo, abasajja baabwe abeebagala embalaasi bava wala; babuuka ng'empungu eyanguwa okulya.
9 Bajja lwa kyejo bonna; bavulumula amaaso gaabwe ng'embuyaga ez'ebuvanjuba; era bakuŋŋaanya abasibe ng'omusenyu.
10 Weewaawo, asekerera bakabaka, n'abakungu baba ba kuduulirwa gy'ali: aduulira buli kigo; kubanga atuuma enfuufu n'akimenya.
11 Awo aliyita ng'awulukuka ng'embuyaga, era alisukkirira n'azza omusango: ye amaanyi ge gabeera katonda we.
12 Ggwe toli wa mirembe n'emirembe, ai Mukama Katonda wange, Omutukuvu wange? tetulifa. Ai Mukama, wamuteekerawo musango; naawe, ai Olwazi, wamunywereza kubuulirira.
13 Ggwe alina amaaso agayinze obulongoofu obutatunuulira bubi, so toyinza kulaba bukyamu, lwaki ggwe okutunuulira abo abakuusakuusa, n'osirika omubi bw'aliira ddala omuntu amusinga obutuukirivu;
14 n'ofuula abantu ng'ebyennyanja era ng'ebintu ebyewalula ebitaliiko abifuga?
15 Abakwata bonna n'eddobo, abatega mu muya gwe, era abakuŋŋaanyiza mu kiragala kye: kyava asanyuka n'ajaguza.
16 Kyava awaayo ssaddaaka eri omuya gwe, n'ayotereza ekiragala kye obubaane; kubanga olw'ebyo omugabo gwe kyeguva guba ogwa ssava, emmere ye n'eba nnyingi.
17 Kale kyaliva afuka omuya gwe, n'atalekaayo kutta amawanga olutata?


text:
OKUVA mu 1992 lwe nnategeera nga bwe nnina obulwadde bwa siriimu, nnasalawo okukyusa enneeyisa yange era nkakasa kikoze kinene okusobola okuwangaala okutuusa olwaleero.
Nze Edward Mulera 44, mbeera ku Rubaga Road mu Kampala kyokka nga nzaalibwa Kabale. Omwaka gwa 1992 gwansanga Kabale nga ndi mu bufumbo ne munnange. Oluvannyuma twavaayo ne tuyingira Kampala ne tusenga e Kansanga bwe tutyo ne tutandika obulamu obupya.
Mu mwaka gwe gumu, munnange yafuna obulwadde bw’ebizimba mu nkwawa obwamumalako emirembe.Buno bwamuwaliriza n’okudda ewaabwe e Ntungamo ab’ewaabwe bamujjanjabe. Eno gye yafiira mu kiseera ekitono ennyo. Nze saasobola kumanya kyamutta mu kiseera ekyo.
Bwe waayita ekiseera, nange nnalumbibwa obulwadde bw’embiro ez’amaanyi ze nnali sirwalangako mu bulamu bwange. Ekiseera kyatuuka ne nnemwa n’okuva mu nnyumba ne nsiibanga omwo nga nsobeddwa.
Maama eyajja okundaba ye yamponya okufa bwe yampa ssente ezantwala mu ddwaaliro gye bampa ekitanda okumala wiiki ssatu
Nnakubwako kisipi emirundi ebiri wamu n’okubabuukirirwanga ebigere okutatadde. Olw’embeera gye nnalimu, abasawo baawalirizibwa okunzigyako omusaayi. Ebyava mu musaayi byalaga nga bwe nnina akawuka akaleeta siriimu. Bampa amagezi okugenda mu TASO gye nnatandikira okufuna obujjanjabi.
Mu kiseera kino eddagala lya ARVS lyali terinnajja mu Uganda okutuusa mu 2003. Nze nnalitandika mu 2004 era okutwalira awamu linnyambye nnyo okuzza obulamu bwange obwali bugenze ne nsobola okuwangaala okutuusa leero.
Ebirala ebinnyambye okubaawo mulimu okugoberera amateeka g’abasawo. Bano bang’amba okuva ku mwenge ne ssigala ebyali mimpoomera ennyo, okumira eddagala mu budde obutuufu n’okulaba abasawo buli lwe nfuna obulwadde bwonna.
Mu birala ebinnyambye mulimu okulya emmere erimu ebiriisa omubiri gwe byetaaga naddala enva endiirwa n’ebibala.
Ng’omusajja ataasoma, nsinga kukola mirimu gya maanyi okusobola okweyimirizaawo n’ab’omu maka gange era kye kimu ku bisinga okunkosa n’okunnafuya.
Nnali musajja mutembeeyi mu Kampala n’emiriraano okutuusa omulimu guno lwe gwacankalana olw’amateeka agaaleetebwa ne ntandika omulimu omulala.
Mu kiseera kino ndi musajja mulimi wa kasooli gwe nnimira e Kyang’wali mu Hoima.
Okulima kwetaaga maanyi mangi era embeera eno mu myezi etaano egiyise entuusizza okuteekeebwako eccupa z’amazzi emirundi mukaaga.
Abasawo bampa amagezi obutakola nnyo mirimu gya kika kino naye ate n’abeerawo ntya nga sikola. Eno y’embeera yokka ekyambuzizzaako embiibya.


text:
Nkubukinze – Irene Ntale
Intro
Nze leero nkubukinze…
Verse 1
Kendeeza overtime, onyongere more time
Tubeere ko ng’abalala, mu mukwano ogwegombesa
Enzikiza ekwate, enkuba nebweyiika
Akasana nekekyanga, teli kija kutwawunkanya
Buli kadde obeera busy, n’esimu onyiga busy
Gwe nongamba mbeere easy, hmm, bambi kyusa mu
Kati ndeese strategy mpya, amagezi nsaze ga wakayima
Okukubukinga mu budde, ne calender yo ngyefuge
Chorus
Kati mikwano gyo gigambe, eyo gyonoba wodda, nze leero nkubukinze…
Abakutwalira obudde, honey bateeke ko quota, kuba leero nkubukinze…
Verse 2
Bweba flight, mbukinze air ticket
Nasabye front seat, nga nkooye okusiba ekira
Gwe nkufudde pilot, mu nyonyi eyaffe tuli babiri
Abalala tubalaba bulabi, kati tubeere eyo mu bire
Ebibadde bikunemesa, emilimu gyo n’emikwano
N’abawala abakusumbuwa, ehh… bagambe leero
(Chorus)
Verse 3
Baby nkumeetinga okooye (olusi mbouncinga)
Time table yo ngikooye (kuba mba nkumissinga)
Mpa akadde akamala, okubeera nawe kyenjagala
Silina mulala, yenze mukyala wo kuva lwewasalawo
Nkusaba kyusa plan zo, olwa leelo njagala mbe wuwo
Nesunze dda okukulaga kubyendina wo, nkubukinze…
(Chorus) X2
LIKE THESE LYRICS?
THEN PLAY THE SONG!
Posted on January 18, 2014, in RnB and tagged irene ntale, irene ntale lyrics, lyrics, nkubukinze by irene ntale, nkubukinze lyrics by irene ntale, ugandan lyrics, ugandan music lyrics, ugandan song lyrics. Bookmark the permalink. Leave a comment.


text:
Moto Moto – Dr. Chameleone
Intro
Moto moto moto this one again…
Paddy man, only one, Micheal holy come in!
Chorus
Moto moto leero, tokiriza mbeera kukuzimba ko kayumba (moto moto kale)
Moto moto leero, tukole n’amaanyi twekole mu ebizzimba (moto moto kale)
Embeera ng’etabuse ekuzimba ko akayumba munange (moto moto kale)
Kati nno kazana pakasa yiiya ovunuke munange (moto moto kale)
Verse 1
Ab’oluganda nfunye mu okutya
Kuba embozzi gyenjolekedde ku luno mpaanvu nyo y’amazima,
Endeese okunyolwa nensalawo nji sengeke muluno oluyimba
Ssi lugero, embeera etabuka misana na kirro
Nasi naki olumu nno bulwa otulo
Nga plan ozikuba atte nezikulemelawo
Munwanyi laba…
Bridge
Amazima sukali wa buseere sikyanywa, mafuta gabuseere emotoka naparking
Emiwendo gyebintu gyilinya, emisaala tegyeyongela (ooh)
(Chorus)
Verse 2
Tukila ko abasabala mu lyato lya Noah, atalina kabuti empewo gwenafuuwa
Awatali lupiiya omwana anatuula, ng’ate asaanide asome (example 2)
Jukila America lweyalumba Saddam, ng’atalina defensi akyasi gwekinakwata
Embeera efanana nno bwetyo, mwana wa taata mu Uganda leero
Bridge
(Chorus)
Verse 3:
Kati topowa just, nyikira byokola, engalo tolela boss, osobola, osobola
Katonda first yongela biddi gwe kazzana, ojja kuba first tokirizza kusemba
Abaaye sukali wa buseere sikyanywa, mafuta gabuseere emotoka naparkinga
Emiwendo gyebintu gilinya, emisaala tegyeyongela (ooh)
Outro
Taata we, nkusaba kyusa mu mbeera (Katonda Almighty Father)
Eno mu duniya gyetuli kika, gwe baaba we
Nkusaba kyusa mu mbeera (tusiinza, tusiinza, amasiinzizo gajjula)
Wansi eno gyetuli kika, nkusaba kyusa mu mbeera (baaba we)
Mu duniya kika, bewajuna bebaza (bebaza, bebaza)
Nkusaba kyusa mu mbeera, mu nsi eno gyetuli kika
Oooh tulungamye nga Uganda ewez’attano
Katonda tulungamye nga Uganda ewez’attano
Kika, kika, kika, kika, kika, kika, kika, kika, kika, kika…
LIKE THESE LYRICS?
THEN PLAY THE SONG!
Posted on October 19, 2012, in AfroPop and tagged chameleone, chameleone lyrics, leone island, leone island lyrics, lyrics, moto moto by chameleone, moto moto lyrics by chameleone, ugandan lyrics, ugandan music lyrics, ugandan song lyrics. Bookmark the permalink. Leave a comment.


text:
Essuula 1
1 Pawulo, omuddu wa Katonda, era omutume wa Yesu Kristo, ng'okukkiriza kw'abalonde ba Katonda bwe kuli n'okutegeera amazima agali mu kutya Katonda,
2 mu kusuubira obulamu obutaggwaawo, Katonda atayinza kulimba bwe yasuubiza ebiro eby'emirembe n'emirembe nga tebinnabaawo;
3 naye mu ntuuko ze yalabisa ekigambo kye mu kubuulira kwe nnateresebwa nze ng'ekiragiro kya Katonda Omulokozi waffe bwe kiri;
4 eri Tito, omwana wange ggeregere ng'okukkiriza kwaffe fenna bwe kuli: ekisa n'emirembe ebiva eri Katonda Kitaffe ne Kristo Yesu Omulokozi waffe bibeerenga gy'oli.
5 Kyennava nkuleka mu Kuleete, olyoke olongoosenga ebyasigalira, era oteekenga abakadde mu buli kibuga nga nze bwe nnakulagira;
6 omuntu bw'atabangako musango, ng'alina omukazi omu, ng'alina abaana abakkiriza, abataloopebwa nga balalulalu, so si abatagonda.
7 Kubanga omulabirizi kimugwanira obutabangako musango, ng'omuwanika wa Katonda; si mukakanyavu, si wa busungu, si ayombera ku mwenge, si akuba, si eyeegomba amagoba mu bukuusa;
8 naye ayaniriza abagenyi, ayagala obulungi, eyeegendereza, mutuukirivu, mutukuvu, eyeekuuma;
9 anyweza ekigambo ekyesigwa ekiri ng'okuyigiriza kwaffe bwe kuli, alyoke ayinzenga okubuulirira mu kuyigiriza okw'obulamu, era n'okusinga abayomba naye.
10 Kubanga eriyo bangi abatagonda, aboogera ebitaliimu, abalimba, era okusinga ba mu bakomole,
11 abagwanira okuzibibwanga emimwa; kubanga abo be bavuunika ennyumba ennamba nga bayigiriza ebitabagwanidde, olw'amagoba ag'obukuusa:
12 Omu ku bo, nnabbi waabwe bo, yagamba nti Abakuleete balimba ennaku zonna, ensolo embi, embuto engayaavu.
13 Okutegeeza okwo kwa mazima. Kyova obaboggoleranga n'obukambwe, balyoke babeere n'obulamu olw'okukkiriza
14 balemenga okuwulira enfumo ez'obulimba ez'Ekiyudaaya n'ebiragiro by'abantu abakyuka okuleka amazima.
15 Eri abalongoofu byonna birongoofu: naye abasiigibwa obugwagwa n'abatakkiriza eri abo tewali kirongoofu; naye amagezi gaabwe era n'omwoyo byasiigibwa obugwagwa.
16 Baatula nga bamanyi Katonda; naye mu bikolwa byabwe bamwegaana, kubanga bagwagwa era abatawulira era abatasiimibwa mu buli kikolwa kyonna ekirungi.


text:
Bya PROCOPIOS LUMU
EKITONGOLE ekivunaanyizibwa ku mutindo gw’eddagala mu ggwanga ekya National Drug
Authority kiragidde abasawo b’ekinnansi e Luweero ne Nakasongola okwewandiisa kibayambe okulwanyisa abasawo abafere.
Bino byayogeddwa akulira ekitongole kya NDA mu ggwanga, Gordon Semattiko mu musomo
ogwetabiddwaamu abasawo abanoga wamu n’abatabula eddagala ly’ekinnansi e Luweero ne
Nakasongola.
“Mu kaweefube gwe tuliko okutumbula omutindo gw’eddagala mu ggwanga tutaddewo etteeka abasawo bonna abakola eddagala ly’ekinnansi beewandiise tubayambeko okutumbula omutindo gw’eddagala lye bakola kubanga tukizudde nti Bannayuganda
bettanira nnyo eddagala lyaffe okusinga eriva mu Bazungu,” Semattiko bwe yagambye.
Yagambye nti bakizudde ng’abasawo bano mulimu abakola obulungi omulimu gwabwe naye ate era waliwo abafere abeeyita abasawo nga baddira eddagala lino ne balitabikamu ebiragalalagala nga ‘Chloroform’ ekivuddeko Bannayuganda bangi okufuna endwadde zinnamutta omuli kkookolo n’endala.
Yagambye nti tewali musawo agenda kuddamu kuguza Bannayuganda ddagala nga NDA temumanyi kwe kubawa amagezi beekolemu ekibiina ekibagatta nga bayita mu mubaka waabwe Haji Jamil Mukwaya ne NDA esobole okubayamba okubateeka ku yintaneti olwo eddagala lyabwe limanyibwe mu nsi yonna bafune n’akatale nga tebasiitaanye.
“NDA tetuliiwo kulwanyisa basawo ba kinnansi wabula tunoonya kutumbula mutindo gwa ddagala lyabwe nabo bafunemu ensimbi ezeegasa nga bannaffe Abazungu bwe bakola,’’ bwe yagambye.
Yeemulugunyizza ku ku kuguza abalwadde eddagala eriyiseeko ennaku n’agamba nti kye bavudde bavaayo okulaba nga Bannayuganda bakozesa eddagala eriri ku mutindo.
Yawadde eky’okulabirako ekya Atmetha erivumula omusujja n’agamba nti lino liva mu muti gwe balima mu China n’abasaba okukolagana ne NDA basobole okubafunira akatale ssi wano wokka wabula ne mu mawanga amalala.
Akwanaganya ekitongole ekivunaanyizibwa ku ddagala ly’ekinnansi mu NDA, Florence Nakacwa yasabye abasawo okusitukiramu kubanga gwe mukisa gwokka gwe balina
okwetereeza ng’ekizimba tekinnasamba ddagala.
Omusomo gwetabiddwamu abasawo abasoba mu 130 okuva e Luweero, Nakaseke ne Nakasongola awamu ne ba RDC ba DPC.


text:
Ebyabaleevi Leviticus
Chapter 9
1 Awo olwatuuka ku lunaku olw'omunaana Musa n'ayita Alooni n'abaana be n'abakadde ba Isiraeri;
2 n'agamba Alooni nti Weetwalire ennyana ennume okuba ekiweebwayo olw'ekibi, n'endiga ennume okuba ekiweebwayo ekyokebwa, ezitaliiko bulema, oziweereyo mu maaso ga Mukama.
3 Era abaana ba Isiraeri onoobagamba nti mwetwalire embuzi ennume okuba ekiweebwayo olw'ekibi; n'ennyana n'omwana gw'endiga, ezaakamaze omwaka ogumu zombi, ezitaliiko bulema, okuba ekiweebwayo ekyokebwa;
4 n'ente n'endiga ennume okuba ebiweebwayo olw'emirembe, okuziwaayo mu maaso ga Mukama; n'ekiweebwayo eky'obutta ekitabuddwamu amafuta: kubanga leero Mukama anaabalabikira.
5 Ne baleeta ebyo Musa by'alagidde mu maaso g'eweema ey'okusisinkanirangamu: ekibiina kyonna ne kisembera ne kiyimirira mu maaso ga Mukama.
6 Musa n'ayogera nti Kino kye kigambo Mukama kye yalagira mukikole: n'ekitiibwa kya Mukama kinaabalabikira.
7 Musa n'agamba Alooni nti Semberera ekyoto, oweeyo ekyo ky'owaayo olw'ekibi n'ekyo ky'owaayo ekyokebwa, weetangirire wekka n'abantu: oweeyo ekitone eky'abantu obatangirire; nga Mukama bwe yalagira.
8 Awo Alooni n'asemberera ekyoto, n'atta ennyana ey'ekiweebwayo olw'ekibi, ekikye ku bubwe.
9 Abaana ba Alooni ne bamuleetera omusaayi: n'annyika engalo ye mu musaayi, n'agusiiga ku mayembe g'ekyoto, n'ayiwa omusaayi ku ntobo y'ekyoto,
10 naye amasavu n'ensigo n'ekisenge eky'oku kibumba eky'ekiweebwayo olw'ekibi, n'abyokera kn kyoto; nga Mukama bwe yalagira Musa.
11 N'ennyama n'eddiba n'ayokera n'omuliro ebweru w'olusiisira.
12 N'atta ekiweebwayo ekyokebwa; abaana ba Alooni ne bamuleetera omusaayi, n'agumansira ku kyoto enjuyi zonna.
13 Ne bamuleetera ekiweebwayo ekyokebwa, ebitundu ebitundu kinnakimu, n'omutwe: n'abyokera ku kyoto.
14 N'anaaza ebyenda n'amagulu, n'abyokera ku kiweebwayo ekyokebwa ku kyoto.
15 N'aleeta ekitone eky'abantu, n'addira embuzi ey'ekiweebwayo olw'ekibi ekyali ku bw'abantu, n'agitta, n'agiwaayo olw'ekibi, nga n'eyolubereberye.
16 N'aleeta ekiweebwayo ekyokebwa, n'akiwaayo ng'ekiragiro bwe kyali.
17 N'aleeta ekiweebwayo eky'obutta, n'akitoolako okujjuza olubatu lwe, n'agyokera ku kyoto, era n'ekiweebwayo ekyokebwa eky'enkya.
18 Era n'atta ente n'endiga ennume, ssaddaaka ey'ebiweebwayo olw'emirembe, eyali ku bw'abantu: abaana ba Alooni ne bamuleetera omusaayi, n'agumansira ku kyoto enjuyi zonna,
19 n'amasavu g'ente: ne ku ndiga omukira ogwa ssava, n'agabikka ku byenda, n'ensigo n'ekisenge eky'oku kibumba:
20 amasavu ne bagateeka ku bifuba n'ayokera amasavu ku kyoto:
21 n'ebifuba n'ekisambi ekya ddyo Alooni n'abiwuubawuuba okuba ekiweebwayo ekiwuubibwa mu maaso ga Mukama; nga Musa bw'alagidde.
22 Awo Alooni n'ayimusa emikono gye eri abantu, n'abasabira omukisa; n'aserengeta ng'amaze okuwaayo ekiI weebwayo olw'ekibi n'ekiweebwayo ekyokebwa n'ebiweebwayo olw'emirembe.
23 Awo Musa ne Alooni ne bayingira mu weema ey'okusisinkanirangamu, ne bafuluma, ne basabira abantu omukisa: awo ekitiibwa kya Mukama ne kirabikira abantu bonna.
24 Omuliro ne guva eri Mukama mu maaso ge, ne gwokera ku kyoto ekiweebwayo ekyokebwa n'amasavu: awo abantu bonna bwe baagulaba ne boogerera waggulu ne bavuunama amaaso gaabwe.


text:
SUURA IKUMI NAMUNANA
Okubatizibwa n’Enkoragana Yawe na Ruhanga
Okubatizibwa okw’Ekikristayo kwina kukorwa mulingo ki?
Madara ki agoina kurabamu kuhika ha kubatizibwa?
Omuntu ayehayo ata hali Ruhanga?
Bulyo ki obw’embaganiza obuletera omuntu kubatizibwa?
“DORA amaizi; kiki ekirukuntanga okubatizibwa?” Ekikaguzo ekyo kikakaguzibwa Omunyoro Omunyesiyopya omu kyasa ky’okubanza. Omukristayo akwetwa Firipo akaba n’akyaruga kumusoborra ngu Yesu nuwe Masiya ayaraganizibwe. Ebyahandiikirwe ebi yayegere obu byamuhikire ha mutima, Omunyesiyopya akacwamu yasaba kubatizibwa. —Engeso 8:26-36.
2 Obworaba oikaire n’osoma esuura z’ekitabu kinu ez’enyuma n’omu h’Abakaiso ba Yahwe, nosobora kwekaguza ‘Kiki ekirukuntanga kubatizibwa?’ Nambere ohikire otekwa kuba oyegere ha kuraganiza kwa Ruhanga okw’obwomezi obutahwaho omu Rugonjo rwe. (Luka 23:43; Okusuku’rwa 21:3, 4) Kandi oyegere na ha mulingo ogw’abafu barumu n’okunihira kw’okuhumbuka. (Omugambizi 9:5; Yohana 5:28, 29) Otekwa kuba oikaire noso’rokana n’Abakaiso ba Yahwe kandi okirozire nkoku bakuko’ra ha misingi y’ediini ey’amananu. (Yohana 13:35) Ekikukira muno obukuru, otekwa kuba okulize enkoragana yawe na Yahwe Ruhanga.
3 Osobora ota kwoleka ngu nogonza kuhereza Ruhanga? Yesu akagambira abakurasi be ‘Mugende muhindule amahanga gona abageswa, nimubabatiza.’ (Matayo 28:19) Yesu wonyini akatekaho eky’okurorraho n’abatizibwa omu maizi. Atamaisirirwe n’obukwakuba kumusesaho busesaho amaizi ha mutwe gwe. (Matayo 3:16) Ekigambo “kubatiza” kiruga omu kigambo ky’Oruyonani ekimanyisa “kwibika.” Nahabwekyo okubatizibwa kw’Ekikristayo kwina kuba kw’okwibiki’ra kimu omu maizi.
4 Boona abarukugonza kuba n’enkoragana ennungi na Yahwe Ruhanga nikibetagisa kubatizibwa nibaibikwa omu maizi. Okubatizibwa kwoleka omu rujwire ngu nogonza kuhereza Ruhanga. Ngu nogonza kukora Yahwe eby’agonza. (Zabuli 40:7, 8) Kyonka kuhika ha kubatizibwa haroho amadaara agoina kurabamu.
OKUMANYA N’OKWIKIRIZA NIBYETAGISA
5 Idaara ely’okubanza omazire kulitandika. Olitandikire ota? Noyega amananu agarukukwata hali Yahwe Ruhanga na Yesu Kristo, noraba omu ntekaniza y’okwega Baibuli. (Yohana 17:3) Kyonka hakyaliyo bingi eby’okwega. Abakristayo nibagonza ‘kuijura okumanya Ruhanga ebyagonza.’ (Abakolosai 1:9) Kubahoga omu nsorrokano z’Abakaiso ba Yahwe, kiija kukukonyera muno omu kukora kinu. Kikuru muno kubamuga omu nsorrokano ezo. (Abaheburaniya 10:24, 25) Okubahoga omu nsorrokano butoosa kiija kukukonyera kweyongera kumanya Ruhanga.
6 Kyonka tikikwetagisa obanze omanye byoona ebiri omu Baibuli nubwo obatizibwe. Omunyesiyopya akaba ainaho ekyamanyire, kyonka akaba nayetaaga kukonyerwa kwetegereza ebicweka ebimu eby’Ebyahandiikirwe. (Engeso 8:30, 31) Omu mulingo nugwo gumu, okyaina bingi eby’okwega habwokuba kwega hali Ruhanga tikwine hali kuligarukira. (Omugambizi 3:11) Otakabatizibwe, noyetaga kumanya n’okwikiriza okwegesa kwa Baibuli okubandizibwaho. (Abaheburaniya 5:12) Gamba nka, amananu agarukukwata ha mulingo ogw’abafu barumu hamu n’obukuru bw’ibaara lya Ruhanga n’Obukama bwe.
7 Okumanya kwonka tikukumara, habwokuba, “Hata[r]oho kuikiriza tikisoboka okumusiimwa [Ruhanga].” (Abaheburaniya 11:6) Baibuli etugambira ngu abantu abamu ab’omu rubuga rwa Kolinso orwa ira obu bahulire amakuru agaresirwe Abakristayo “baikiriza babatizibwa.” (Engeso 18:8) Omu mulingo nugwo gumu, kwega Baibuli kwina kukuletera kwikiriza ngu kiri Kigambo ekyaterekerezibwe Ruhanga. Kusoma Baibuli kwina kukukonyera kwikiririza omu mirago ya Ruhanga n’omu kihongwa kya Yesu ekitusobozesa kujunwa.—Yosuha 23:14; Engeso 4:12; 2 Timoseo 3:16, 17.
KUGAMBIRAHO ABANDI AMANANU AGALI OMU BAIBULI
8 Okwikiriza obu kuragenda nikweyongera omu mutima gwawe, noija kukisanga kigumire kuculere’ra eby’oyegere. (Yeremiya 20:9) noija kusikirizibwa kugambiraho abandi hali Ruhanga na ha bigendererwa bye.—2 Abakolinso 4:13.
9 Omu mulingo ogw’amagezi n’osobora kutandika kugambiraho ab’oruganda rwawe, abanywani, abatahi n’abakozi bagenzi baawe ha by’oyegere kuruga omu Baibuli. Hanyuma, noija kuhu’ra nogonza kweteraniza h’Abakaiso ba Yahwe omu mulimu gw’okutebeza. Nosobora kugambira arukukwegesa Baibuli ha kitekerezo kyawe eky’okugonza kutebeza. Obu kiraba nikyeyoleka ngu ohikire kutebeza omu rujwire, entegeka nizija kukorwa iwe n’omwegesa waawe kwitirana abagurusi babiri ab’omukitebe.
10 Kinu nikija kukukonyera kumanya kurungi abamu h’abagurusi abali omu kitebe, abarole’ra igana lya Ruhanga. (Engeso 20:28; 1 Petero 5:2, 3) Abagurusi banu obu barakirora ngu okwetegereza kurungi kandi ngu okwikiriza ebintu ebibandizibwaho Baibuli eby’eyegesa, okuko’ra ha misingi ya Ruhanga kandi ngu mali nogonza kuba omu hali Abakaiso ba Yahwe, nibaija kukumanyisa ngu noikirizibwa kutebeza omu rujwire nk’omutebezi w’amakuru amarungi atakabatizibwe.
11 Obundi noija kukisanga ngu kikukwetagisa kubaho empinduka ezosemerire kubanza kukora nubwo ohike ha idaara ly’okutebeza omu rujwire. Kinu nikisobora kutwarramu kulekaho ebintu ebimu ebitali birungi eby’obaire n’okora omu nsita. Nahabwekyo, otakasabire kuba mutebezi atakabatizibwe, oina kuba otakyakora ebibi, nk’obusihani, obutamizi n’okukozesa enjahi.—1 Abakolinso 6:9, 10; Abagaratiya 5:19-21.
OKWEGARUKAMU N’OKUHINDUKA
12 Haroho amadaara agandi agorukutekwa kuhikaho otakahikire ha kubatizibwa. Omukwenda Petero akagamba: “Nukwo mwegarukemu, muhinduke, ebibi byanyu biragazibwe.” (Engeso 3:19) Kwegarukamu nikimanyisa kuba n’enyehu’ra ey’okusalirwa okw’omumutima habw’ekibi eky’okozere. Okwegarukamu nikwetagwa kira muno hali omuntu abaire nakora ebibi eby’amaani, kyonka n’ogwo abaire atakukora ebibi eby’amaani aina kw’egarukamu. Habwaki? Habwokuba abantu boona basiisi kandi bakwetaga okuganyirwa Ruhanga. (Abarumi 3:23; 5:12) Obwokaba otakatandikire kusoma Baibuli okaba otamanyire Ruhanga eby’agonza. Hati obwo wakusoboire ota kwikara omu mulingo ogukumusemeza? Nahabwekyo okwegarukamu kukwetagisa.
13 Okwegarukamu kwina kuhonderwa okuhinduka. Toina kugarukira ha kusalirwa ebibi byawe kyonka. Oina kulekerayo kimu engeso zaawe ezaira kandi oyehereyo kimu kukora ebihikire ebiro byoona. Okwegarukamu n’okuhinduka nigo madaara agoina kuhikaho otakabatizibwe.
OKWEHAYO
14 Haroho idaara erindi erikuru ery’oina kuhikaho otakabatizibwe. Oina kwehayo hali Yahwe Ruhanga.
15 Obwoyehayo hali Yahwe Ruhanga omu kusaba, oraganiza kuhereza uwe wenka omu bwijwire ebiro byoona. (Ekyebiragiro 6:15) Baitu habwaki omuntu yakugondeze kukora atyo? Kugarukamu ekikaguzo ekyo, tekereza ha musaija akugonza kuswera omukazi. Buli obwayeyongera kumumanya n’emiringo ye ennungi ayeyonge’ra kimu kumugonza. Hanyuma, kiba ky’obuhangwa kumusaba amuswerwe. Ky’amananu, kuswera kuba kweyongeraho obujunanizibwa. Baitu okugonza okwaba nakwo kumuletera kukikora.
16 Obwomanya kandi okatandika kugonza Yahwe, omuhereza n’omutima gwaawe gwoona otakwikiriza kintu kyoona kukulemesa kumuramya. Omuntu wena akugonza kukuratira Omwana wa Ruhanga, Yesu Kristo, aina “kweyangisa.” (Marako 8:34) Tweyangisa itwenka nitumali’ra butaleka ebigendererwa n’okwegomba kwaitu kutulemesa kworobera Ruhanga. Nahabwekyo otakabatizibwe, oina kwebembeza kukora Yahwe Ruhanga eby’agonza nk’ekigendererwa ekikuru omu bwomezi bwawe.—1 Petero 4:2.
OKUMARAHO OKUTIINA NGU NOIJA KULEMWA
17 Abamu batiina kwehayo hali Yahwe habw’okutiina obujunanizibwa obw’okucwamu okwo. Nibasobora kutiina Ruhanga kubajunana nk’Abakristayo abeheireyo. Nibatiina ngu basobora kulemwa kuhikiriza obujunanizibwa bwabu hali Yahwe kandi bakamubihiza, kibaletera kutekereza ngu buteherayo kimu hali we nikyo kikukira.
18 Obw’oragenda n’oyeyongera kugonza Yahwe, noija kugonza kwehayo nambere ali kandi owekambe kukuhikiriza. (Omugambizi 5:4) Hanyuma y’okwehayo, noija kugonza “kugenda kurungi nk’oku kisemerire Mukama waitu obw’okusimwa kwona.” (Abakolosai 1:10, NW ) Habw’okugonza Ruhanga tokwija kukisanga kigumire kukora eby’agonza. Hataroho kugurukyagurukya noija kwiki’raniza n’omukwenda Yohana ayahandiikire: “Kunu nukwo kugonza Ruhanga, itwe tukwate ebiragirobye: kandi ebiragirobye tibirukulemera.”—1 Yohana 5:3.
19 Kwehayo hali Ruhanga tikikukwetagisa kuba ohikirire. Yahwe amanyire nambere obusobozi bwawe bukugarukira kandi tarukukunihira kukora eby’otarukusobora. (Zabuli 103:14) Nagonza osingule kandi naija n’okukukonyera. (Isaya 41:10) Nosobora kukigumya ngu obw’orayesiga Yahwe n’omutima gwawe gwoona “aliterekereza emihanda yawe.”—Enfumo 3:5, 6.
KWOLEKA OKWEHAYO KWAWE N’OBATIZIBWA
20 Okucumitiriza ha bintu ebikuruga kubazibwaho haiguru, kisobora kukukonyera okwehayo hali Yahwe noraba omu kusaba. Buli muntu wena arukugonza Ruhanga mali aina “kwatura omu rujuire nukwo atunge kujunwa.” (Abarumi 10:10) Kinu nosobora kukikora ota?
21 Manyisa omuteraniza w’ekitebe ky’abagurusi omu kitebe kyawe ngu nogonza kubatizibwa. Naija kutekaniza oikarre n’abagurusi mu cumitirizeho ha bikaguzo ebimu ebirukukwata ha nyegesa za Baibuli ezibandizibwaho. Abagurusi banu obu barakisanga ngu nohikiriza ebikwetagisa, nibaija kukugambira ngu nosobora kubatizibwa omugisa gw’okubatizibwa hali gurakazokera.* Orubazo orukwoleka amakuru g’okubatizibwa rukira kuheebwa ha nsorrokano nk’ezo. Hanyuma omugambi atangi’ra abarukugenda kubatizibwa boona kugarukamu ebikaguzo bibiri ebyanguhire guli mulingo ‘gw’okwatura omu rujwire’ okwikiriza kwabu.
22 Okubatizibwa nukwo kwonka okukukwoleka kuba muntu amazire ira kwehayo hali Ruhanga kandi obwo, oba ofokere omu h’Abakaiso ba Yahwe. Abo boona ababatizibwa baibikwa omu maizi kwoleka omu rujwire ngu behaireyo hali Yahwe.
AMAKURU G’OKUBATIZIBWA KWAWE
23 Yesu akagamba ngu abegeswa be bakubatizibwe ‘omu ibara lya Isiitwe n’ery’Omwana n’ery’omwoyo ogurukwera.’ (Matayo 28:19) Kinu nikimanyisa ngu arukugenda kubatizibwa naikiriza obukuru bwa Yahwe Ruhanga n’obwa Yesu Kristo. (Zabuli 83:18; Matayo 28:18) Kandi ngu namanya omulimo gw’omwoyo gwa Ruhanga ogurukwera rundi amaani ge agakora.—Abagaratiya 5:22, 23; 2 Petero 1:21.
24 Kyonka okubatizibwa tikuli kwoga bwoga. Baitu eri manyikirizo y’ekintu ekikuru muno. Kwibikwa hansi omu maizi kyeme’raho habw’okufa omu ngeso zawe eza ira. Okwibururwa kuruga omu maizi kyoleka, oyomezibwe okole Ruhanga eby’agonza. Kandi kijuke ngu oyehaireyo hali Yahwe Ruhanga wenka, hatali omulimo, rundi omuntu wena rundi ekitebe kyoona. Okwehayo kwawe n’okubatizibwa niyo ntandikwa y’obuganjaine obw’amaani na Ruhanga.—Zabuli 25:14.
25 Okubatizibwa tikimanyisa ngu mu buli mulingo oina kutunga okujunwa. Omukwenda Paulo akahandiika: “Mukole’rege okujunwa kwanyu nimutiina nokutukumira.” (Abafiripi 2:12, NW ) Okubatizibwa eri ntandikwa butandikwa. Ekikaguzo kiri, osobora ota kusigara omu kugonza kwa Ruhanga? Esuura yaitu ekusembayo nija kutuha eky’okugarukamu.
BAIBULI EKY’EYEGESA
- Okubatizibwa okw’Ekikristayo kuba kw’okwibikira kimu omu maizi, tikuli kumiisirra bumiisirwa amaizi.—Matayo 3:16.
- Amadaara agarukuhikya ha kubatizibwa gatandikira ha kutunga okumanya okuhikire, n’okwoleka okwikiriza, nikuhonderwaho okwegarukiramu kimu, okuhindukira kimu n’okwehayo hali Ruhanga.—Yohana 17:3; Engeso 3:19; 18:8.
- Kwehayo hali Yahwe, n’otekwa kw’eyangisa wenka, nk’abantu b’omu kasumi ka Yesu oku bayeyangisize bonka kusobora kumuhondera.—Marako 8:34.
- Okubatizibwa manyikirizo y’okuffera kimu omu ngeso eza ira n’okwomera omu kukora Ruhanga eby’agonza.—1 Petero 4:2.
* Okubatizibwa kubaho omunsorrokano enkoto n’entaito ez’Abakaiso ba Yahwe buli mwaka.
Ebikaguzo
1. Habwaki Omunyoro Omunyesiyopya yasabire kubatizibwa?
2. Habwaki wakutekerize muno ha ky’okubatizibwa?
3. (a) Kiragiro ki Yesu eki yahaire abakurasi be? (b) Okubatizibwa okw’amaizi kwina kukorwa kuta?
4. Okubatizibwa omu maizi kwoleka ki?
5. (a) Idaara ki ely’okubanza erirakuhikya ha kubatizibwa? (b) Habwaki ensorrokano z’Ekikristayo nizetagisa?
6. Nikikwetagisa kumanya buli kimu ekiri omu Baibuli kusobora kuhika ha kubatizibwa?
7. Okwega Baibuli kwina kukukoraho ki?
8. Kiki ekirakusikiriza kugambiraho abandi ha by’oyegere?
9, 10. (a) Nibaha ab’okusobora kubanza kugambiraho amananu ga Baibuli? (b) Kiki eky’okusobora kukora kakusangwa oba nogonza kutebeza hamu n’entekaniza ekozerwe Abakaiso ba Yahwe?
11. Mpindahinduka ki abamu ezi baina kubanza kukora batakaikiriziibwe kutebeza omu rujwire?
12. Habwaki okw’egarukamu kukwetagisa?
13. Okuhinduka nikyo kiki?
14. Idaara ki erindi erikuru ery’okutekwa kuhikaho otakabatizibwe?
15, 16. Nikimanyisa ki okwehayo hali Ruhanga, kandi kiki ekiretera omuntu kukikora?
17. Habwaki abamu babandara kwehayo hali Yahwe?
18. Kiki ekikusobora kukuletera kwehayo hali Yahwe?
19. Habwaki titwine kutiina kwehayo hali Ruhanga?
20. Habwaki okwehayo hali Yahwe kutakusobora kusigara kuli kw’ensita
21, 22. Nosobora ota kwatura omu rujwire’ okwikiriza kwawe?
23. Kimanyisa ki kubatizibwa omu ‘ibara lya Isiitwe n’Omwana n’omwoyo ogurukwera’?
24, 25. (a) Okubatizibwa kwoleka ki? (b) Bikaguzo ki ebiina kugarukwamu?


text:
Bukedde Home Page - Uganda News
PageRank: 5
Added: 2014-02-20
Ugandan news, news in Uganda, Kampala, Uganda, breaking news, news, besigye, museveni, yoweri, new vision, vision news, vision, Amawulire, Luganda, Uganda , Mmengo, Mengo,Ssenga,senga,kasalabecca, ebika, Buganda, Kabaka , Nabagereka, Nagginda, Omumbejja, Omulangira, Mumbejja, Mulangira, Ssabasajja, Katikkiro, Ssaza, Kyadondo, Buddu , Bugerere, Bulemeezi, Buluuli, Busiro ,Busujju, Butambala, Buvuma, Buwekula , Gomba, Kyaggwe, Kabula , Kooki, Mawogola, Mawokota, Ssese , Singo
ugandan news, news in uganda, kampala, uganda, breaking news, news, besigye, museveni, yoweri, new vision, vision news, vision, amawulire, luganda, mmengo, mengo, ssenga, senga, kasalabecca, ebika, buganda, kabaka, nabagereka, nagginda, omumbejja, omulangira, mumbejja, mulangira, ssabasajja, katikkiro, ssaza, kyadondo, buddu, bugerere, bulemeezi, buluuli, busiro, busujju, butambala, buvuma, buwekula, gomba, kyaggwe, kabula, kooki, mawogola, mawokota, ssese, singo,


text:
Okuva Exodus
Chapter 39
1 Ne kaniki n'olugoye olw'effulungu, n'olumyufu, ne babikoza ebyambalo ebyalangibwa obulungi, eby'okuweererezangamu mu watukuvu, ne bakolera Alooni ebyambalo ebitukuvu Mukama nga bwe yalagira Musa.
2 N'akola ekkanzu eya zaabu, ne kaniki, n'olugoye olw'effulungu, n'olumyufu, ne bafuta ennungi, erangiddwa.
3 Ne baweesa zaabu, ne bagifuula ebipaapi, ne bagikomolamu obunyere, okugirunga mu kaniki, ne mu lugoye olw'effulungu, ne mu lumyufu, ne mu bafuta ennungi, omulimu ogw'omukozi ow'amagezi.
4 Ne bagikolako eby'okubibegabega ebyagattibwa: yagattibwa ku nsonda zaayo zombi.
5 N'olukoba olw'alangibwa n'amagezi, olwagiriko, okugisibyanga, lwali lwa lugoye lumu nayo era omulimu gwalwo gwafaanaaa nga yo; lwa zaabu, ne kaniki, n'olugoye olw'effulungu, n'olumyufu, ne bafuta ennungi erangiddwa; nga Mukama bwe yalagira Musa.
6 Ne balongoosa amayinja aga onuku, ne gayingizibwa mu mapeesa aga zaabu, ne gasalibwako ng'akabonero bwe kasalibwa, ng'amannya g'abaana ba Isiraeri bwe gaali.
7 N'agateeka ku by'oku bibegabega eby'ekkanzu, okuba amayinja ag'okujjukizanga eri abaana ba Isiraeri; nga Mukama bwe yalagira Musa.
8 N'akola eky'omu kifuba, omulimu ogw'omukozi ow'amagezi okufaanana ng'omulimu ogw'ekkanzu; kya zaabu, ne kaniki, n'olugoye olw'effulungu, n'olumyufu, ne bafuta ennungi erangiddwa.
9 Kyenkanankana enjuyi zonna; eky'omu kifuba baakifunyamu: obuwanvu bwakyo luta, n'obugazi bwakyo luta, nga kifunyiddwamu.
10 Ne bakiteekamu ennyiziri nnya ez'amayinja: olunnyiriri olwa sadio, ne topazi, ne kabunkulo lwe lwali olunnyiriri olw'olubereberye.
11 N'olunnyiriri olw'okubiri ejjinja erya nnawandagala, safiro, ne alimasi.
12 N'olunnyiriri olw'okusatu yakinso, sebu, ne amesusito.
13 N'olunnyiriri olw'okuna berulo, onuku, ne yasipero: geetooloozebwa zaabu we gatonebwa.
14 Amayinja ne gaba ng'amannya g'abaana ba Isiraeri, ekkumi n'abiri, ng'amannya gaabwe; ng'akabonero bwe kasalibwa, buli muntu ng'erinnya lye, ebika ekkumi n'ebibiri.
15 Ne bakola ku ky'omu kifuba emikuufu ng'emigwa, obw'omulimu ogulangibwa ogwa zaabu ennungi.
16 Ne bakola amapeesa abiri aga zaabu, n'empeta bbiri eza zaabu; ne bateeka empeta ebbiri ku nsonda zombi ez'eky'omu kifuba.
17 Ne bateeka emikuufu gyombi obwa zaabu obulangibwa ku mpeta zombi ku nkomerero ez'eky'omu kifuba.
18 N'enkomerero zombi endala ez'emikuufu gyombi egirangibwa ne baziteeka ku mapeesa gombi, ne bagateeka ku by'okubibegabega eby'ekkanzu, ku luuyi lwayo olw'omu maaso.
19 Ne bakola empeta bbiri eza zaabu, ne baziteeka ku nsonda zombi ez'eky'omu kifuba, ku mabbali gaakyo agali ku luuyi olw'ekkanzu munda.
20 Ne bakola empeta bbiri eza zaabu, ne baziteeka ku by'oku bibegabega byombi eby'ekkanzu wansinsi, ku luuyi lwayo olw'omu maaso, kumpi n'olukindo lwayo, waggulu w'olukoba olw'ekkanzu olulukibwa n'amagezi.
21 Ne basiba eky'omukifuba n'empeta zaakyo n'empeta ez'ekkanzu n'akagoye aka kaniki, kibeere ku lukoba olw'ekkanzu olulangibwa n'amagezi, era eky'omu kifuba kireme okusumululwanga ku kkanzu; nga Mukama bwe yalagira Musa.
22 N'akola omunagiro ogw'omu kkanzu gwa mulimu ogulangibwa, gwa kaniki gwonna;
23 n'ekituli eky'omunagiro wakati mu gwo, ng'ekituli eky'ekizibawo eky'ekyuma, nga guliko olukugiro okwetooloola ekituli kyagwo, guleme okuyuzibwa.
24 Ne bakola ku birenge by'omunagiro amakomamawanga aga kaniki n'ag'effulungu, n'ag'olumyufu, n'aga bafuta erangiddwa.
25 Ne bakola endege eza zaabu ennungi, ne bateeka endege wakati w'amakomamawanga ku birenge by'omunagiro okwetooloola, wakati w'amakomamawanga;
26 endege n'ekkomamawanga, endege n'ekkomamawanga, ku bireage by'omunagiro okwetooloola, okuweererezangamu; nga Mukama bwe yalagira Musa.
27 Ne bakolera Alooni ebizibawo ebya bafuta ennungi eby'omulimu ogulangibwa, n'abaana be,
28 n'ekiremba ekya bafuta ennungi, n'enkuufiira ennungi eza bafuta ennungi, ne seruwale eza bafuta ennungi erangiddwa,
29 n'olukoba olwa bafuta ennungi erangiddwa, ne kaniki, n'olugoye olw'effulungu, n'olumyufu, omulimu ogw'omudaliza; nga Mukama bwe yalagira Musa.
30 Ne bakola akapande ak'oku ngule entukuvu aka zaabu ennungi, ne bakawandiikako abigambo, ng'ebiwandiikibwa ku kabonero, nti OMUTUKUVU ERI MUKAMA.
31 Ne bakasibako akagoye aka kaniki, okukasiba ku kiremba waggulu; nga Mukama bwe yalagira Musa.
32 Bwe gutyo omulimu gwonna ogw'ennyumba ey'eweema ey'okusisinkanirangamu ne guggwa: era abaana ba Isiraeri baakola nga byonna Mukama bye yalagira Musa, bwe baakola bwe batyo.
33 Ne bagireetera Musa ennyumba, Eweema, n'ebintu byayo byonna, ebikwaso byayo, n'embaawo zaayo, n'emiti gyayo, n'empagi zaayo, n'ebinnya byayo;
34 n'eky'okubikkako eky'amaliba g'endiga eza seddume amannyike amamyufu, n'eky'okubikkako eky'amaliba g'eŋŋonge, n'eggigi eryawulamu;
35 essanduuko ey'obujulirwa, n'emisituliro gyayo, n'entebe ey'okusaasira;
36 emmeeza, n'ebintu byayo byonna, n'emigaati egy'okulaga;
37 ekikondo ekirongoofu, eby'ettabaaza byakyo, bye by'ettabaaza eby'okulongoosebwanga, n'ebintu byakyo byonna, n'amafuta ag'ettabaaza;
38 n'ekyoto ekya zaabu, n'amafuta ag'okufukangako, n'obubaane obuwoomerevu, n'akatimba ak'oluggi olw'eweema;
39 ekyoto eky'ekikomo, n'ekitindiro kyakyo eky'ekikomo, emisituliro gyakyo, n'ebintu byakyo byonna, ekinaabirwamu n'entobo yaakyo;
40 eby'okutimba eby'oluggya, empagi zaalwo, n'ebinnya byalwo, n'akatimba ak'oluggi olw'oluggya, emigwa gyalwo, n'enninga zaalwo, n'ebintu byonna eby'okuweereza okw'omu nnyumba, eby'eweema ey'okusisinkanirangamu;
41 ebyambalo ebyakolebwa obulungi eby'okuweererezangamu mu watukuvu, n'ebyambalo ebitukuvu ebya Alooni kabona, n'ebyambalo eby'abaana be, okuweererezangamu mu bwakabona.
42 Nga byonna Mukama bye yalagira Musa, bwe batyo abaana ba Isiraeri bwe baakola omulimu gwonna.
43 Musa n'alaba omulimu gwonna, era, laba, baali nga bagumaze; nga Mukama bwe yalagira, bwe batyo bwe baali bagukoledde ddala: Musa n'abasabira omukisa.